cyanic-selkie/wikianc huggingface dataset:
ಬೆಳಗಾವಿ ಕೋಟೆ
ಜೈನ ದೇವಾಲಯ
ಕೋಟೆಯ ಒಳಗಡೆ ಇರುವ ಎರಡು ಜೈನ ದೇವಾಲಯಗಳಲ್ಲಿ, ಕಲ್ಲಿನ ಬಸದಿ, ಜೈನ ಬಸದಿ ಕಪ್ಪು ಕಲ್ಲಿನಲ್ಲಿರುವ ನೆಮಿನಾಥ ವಿಗ್ರಹದೊಂದಿಗೆ (ಸಮೀಪದ ಕಾಡಿನಲ್ಲಿ ಕಂಡುಬರುವ ವಿಗ್ರಹ) ಇಲ್ಲಿ ಕಲ್ಲಿನ ಕೆತ್ತಿದ ಪೀಠದ ಮೇಲೆ ವಿಂಗಡಿಸಲಾಗಿದೆ, ಇದು ಹೆಚ್ಚು ಪ್ರಸಿದ್ಧವಾಗಿದೆ.ಇದನ್ನು ಕ್ರಿ.ಶ 1204 ರಲ್ಲಿ ಚಾಲುಕ್ಯ ಶೈಲಿಯಲ್ಲಿ ನಿರ್ಮಿಸಲಾಯಿತು. ಚಿಕ್ಕಿ ಬಸದಿ ಎಂದು ಕರೆಯಲಾಗುವ ಇನ್ನೊಂದು ದೇವಾಲಯ, ಅವಶೇಷಗಳಲ್ಲಿದೆ (ಚಿತ್ರವನ್ನು ನೋಡಿ).ಚಾಲುಕ್ಯರ ವಾಸ್ತುಶೈಲಿಯ ಶೈಲಿಯಲ್ಲಿ ಕೋಟೆ ಒಳಗೆ ಜೈನ ದೇವಾಲಯಗಳನ್ನು ನಿರ್ಮಿಸಲಾಯಿತು.ಈ ದೇವಸ್ಥಾನದ "ಮುಖಮಂಟಪ" (ಮುಖ್ಯ ಹಾಲ್) ಅತ್ಯಂತ ಆಕರ್ಷಕವಾಗಿದೆ, ಮೇಲ್ಛಾವಣಿಯಿಂದ ಪ್ರಕ್ಷೇಪಿಸುವ ಒಂದು ಅಂದವಾಗಿ ಚಿತ್ರಿಸಿದ ಕಮಲದ ಕೆತ್ತನೆ.ಮಂಟಪ ಅಥವಾ ಮುಖ್ಯ ಸಭಾಂಗಣವನ್ನು ದೊಡ್ಡ ಗುಮ್ಮಟದ ದೊಡ್ಡ ಗುಮ್ಮಟದಿಂದ ಭಾಗಶಃ ಜೋಡಿಸಲಾಗಿರುವ ಹಲವಾರು ಹಂತಗಳ ಮೂಲಕ ಪ್ರವೇಶಿಸಬಹುದು.ದೇವಾಲಯದ ಗೋಪುರವು 72 ದಳಗಳನ್ನು ಹೊಂದಿರುವ ಕಮಲ್ (ಕಮಲದ) ಚಿತ್ರಣದ ನಂತರ ಕಮಲ್ ಬಸದಿ ಎಂದು ಹೆಸರಿಸಲ್ಪಟ್ಟಿದೆ, ಅದು ಪ್ರಸ್ತುತ 24 ತೀರ್ಥಂಕರರ ಚಿತ್ರಗಳನ್ನು ಪ್ರದರ್ಶಿಸುತ್ತದೆ ಆದರೆ ಪ್ರಸ್ತುತ ಮತ್ತು ಭವಿಷ್ಯದ ತೀರ್ಥಂಕರರನ್ನು ಸಹ ಚಿತ್ರಿಸುತ್ತದೆ.ಪುರಾತತ್ವ ಇಲಾಖೆ 1996 ರಲ್ಲಿ ಈ ದೇವಾಲಯವನ್ನು ನವೀಕರಿಸಿತು.ಎರಡನೆಯ ಜೈನ ದೇವಾಲಯವು ಈಗ ಅವಶೇಷಗಳಲ್ಲಿದೆ, ಇದನ್ನು ಒಮ್ಮೆ "ಜೈನ ವಾಸ್ತುಶಿಲ್ಪದ ಗಮನಾರ್ಹ ಭಾಗ" ಎಂದು ಪರಿಗಣಿಸಲಾಗಿದೆ.ಇದು ಮುಂಭಾಗವನ್ನು ಹೊಂದಿದೆ, ಇದು ನೃತ್ಯದ ಪ್ರತಿಮೆಗಳು, ಸಂಗೀತಗಾರರು ಮತ್ತು ಒಪ್ಪವಾದ ಹೂವುಗಳ ಉತ್ಕೃಷ್ಟವಾದ ಸಾಲುಗಳನ್ನು ತೋರಿಸುತ್ತದೆ.
ಹಿಂದೂ ದೇವಾಲಯ
ಕೋಟೆಯ ಪ್ರವೇಶದ್ವಾರದಲ್ಲಿ ಎರಡು ಹಿಂದೂ ದೇವಾಲಯಗಳಿವೆ: ಗಣೇಶನಿಗೆ ಅರ್ಪಿತವಾದದ್ದು ಮತ್ತು ಇನ್ನೊಂದು ದೇವತೆ ದುರ್ಗಾ. ದುರ್ಗಾ ದೇವಸ್ಥಾನವು ಬಹು-ಸಶಸ್ತ್ರ ದೇವತೆ ದುರ್ಗಾನಿಗೆ ಸಮರ್ಪಿಸಲಾಗಿದೆ, ಇದನ್ನು ಕೋಟೆಗಳ ಮತ್ತು ಯುದ್ಧದ ದೇವತೆ ಎಂದು ಪರಿಗಣಿಸಲಾಗಿದೆ. ಇದು ಕೋಟೆಯ ಒಂದು ಮೂಲೆಯಲ್ಲಿದೆ. ದೇವಾಲಯದ ಹೊರ ಮುಂಭಾಗವು ಪೌರಾಣಿಕ ವ್ಯಕ್ತಿಗಳ ವರ್ಣಚಿತ್ರಗಳನ್ನು ಪ್ರದರ್ಶಿಸುತ್ತದೆ.
ಮಸೀದಿಗಳು
ಈ ಕೋಟೆಯು ಎರಡು ಮಸೀದಿಗಳು ಅಥವಾ ಮಸ್ಜಿದ್ಗಳನ್ನು ಹೊಂದಿದೆ, ಅವುಗಳೆಂದರೆ ಸಫಾ ಮಸೀದಿ ಮತ್ತು ಜಾಮಿಯಾ ಮಸೀದಿ. ಸಫಾ ಮಸೀದಿ 1519 ರಲ್ಲಿ ಅಸದ್ ಖಾನ್ ಲಾರಿ ಅವರಿಂದ ಪೂರ್ಣಗೊಂಡಿತು (ಪರ್ಷಿಯನ್ ಶಾಸನದಿಂದ ಸಾಕ್ಷ್ಯ).ಮಸೀದಿಯ ಸ್ತಂಭಗಳು ನಗರಿ ಮತ್ತು ಪರ್ಷಿಯನ್ ಶೈಲಿಗಳ ಸಮ್ಮಿಲನದಲ್ಲಿ ಸೊಗಸಾದ ಶಾಸನಗಳನ್ನು ಹೊಂದಿವೆ.ಇಲ್ಲಿನ ಎರಡು ಸ್ತಂಭಗಳು ಹಿಂದೂ ದೇವಾಲಯಗಳಿಂದ ಬಂದಿದ್ದು, ನಾಗಾರಿ ಲಿಪಿಯಲ್ಲಿ ಕನ್ನಡ ಶಾಸನಗಳನ್ನು ಹೊಂದಿವೆ ಎಂದು ಹೇಳಲಾಗುತ್ತದೆ. ಕ್ರಿ.ಶ 1199 ರವರೆಗಿನ ಒಂದು ಕಂಬವನ್ನು ರಟ್ಟಾ ಕಿಂಗ್ ಕಾರ್ತವೀರಿಯ IV ಮತ್ತು 1261 ಎ.ಡಿ.ನ ಇತರ ಸ್ತಂಭಕ್ಕೆ ಸವಣ (ಯಾದವ) ಕೃಷ್ಣನಿಗೆ ಸಲ್ಲುತ್ತದೆ.1585-86ರ ಅವಧಿಯಲ್ಲಿ ಜಮೀಯಾ ಮಸೀದಿ ಅನ್ನು ಶೇರ್ ಖಾನ್ ನಿರ್ಮಿಸಿದರು.
ಬಾಹ್ಯ ಕೊಂಡಿಗಳು
ವರ್ಗ:ಕರ್ನಾಟಕದ ಕೋಟೆಗಳು
ನುಗ್ಗಿಕೇರಿ ಹನುಮಂತ ದೇವಾಲಯ
ನುಗ್ಗಿಕೇರಿ ಹನುಮಂತ ದೇವಾಲಯವು ಕರ್ನಾಟಕದ ಧಾರವಾಡದಿಂದ ೭.೫ ಕಿ.ಮೀ ದೂರದಲ್ಲಿದೆ. ಈ ದೇವಾಲಯಕ್ಕೆ ಕರ್ನಾಟಕದ ಹಲವು ಭಾಗಗಳಿಂದ ಭಕ್ತರು ಬರುತ್ತಾರೆ. ಶನಿವಾರ ಹನುಮಂತ ದೇವರ ವಿಶೇಷ ದಿವಸವಾಗಿರುವುದರಿಂದ ಈ ಸ್ಥಳಕ್ಕೆ ಹೆಚ್ಚಿನ ಭಕ್ತರು ಭೇಟಿ ಕೊಡುತ್ತಾರೆ.
ಭೂಗೋಳ
ನುಗ್ಗಿಕೇರಿ ಕರ್ನಾಟಕ ರಾಜ್ಯದ ಧಾರವಾಡ ಜಿಲ್ಲೆಯಲ್ಲಿದೆ. ಬೆಂಗಳೂರಿನಿಂದ ೪೩೭ ಕಿ.ಮಿ, ಮೈಸೂರಿನಿಂದ ೫೨೦ ಕಿ.ಮಿ ಮತ್ತು ಜಿಲ್ಲಾ ಕೇಂದ್ರದಿಂದ ೭.೫ ಕಿ.ಮಿ ದೂರದಲ್ಲಿದೆ. ಇಲ್ಲಿಗೆ ಬರಲು ರಸ್ತೆ ಮಾರ್ಗವೇ ಮುಖ್ಯ ಮಾರ್ಗವಾಗಿದ್ದು, ಹತ್ತಿರದ ಧಾರವಾಡಕ್ಕೆ ಅಥವಾ ಹುಬ್ಬಳ್ಳಿಗೆ ರೈಲಿನಲ್ಲಿ ಬಂದು, ಅಲ್ಲಿಂದ ಮುಂದಕ್ಕೆ ಬಸ್ಸಿನಲ್ಲಿ ಬರಬಹುದು.
ಇತಿಹಾಸ
ಈ ದೇವರನ್ನು ನುಗ್ಗಿಕೇರಿ ಗ್ರಾಮದಲ್ಲಿನ ನುಗ್ಗಿಕೇರಿ ದೇಸಾಯಿ ಕುಟುಂಬದ ಹಿರಿಯ ಸದಸ್ಯರು ಪೂಜಿಸುತ್ತಿದ್ದಾರೆಂದು ನಂಬಲಾಗಿದೆ. ಶ್ರೀಕೃಷ್ಣದೇವರಾಯನ ಆಸ್ಥಾನದಲ್ಲಿದ್ದ ಶ್ರೀ ವ್ಯಾಸತೀರ್ಥರು ಇಲ್ಲಿನ ಬಲಭೀಮ ದೇವರ ಪ್ರತಿಷ್ಟಾಪನೆಯನ್ನು ಮಾಡಿದ್ದಾರೆಂದು ನಂಬಲಾಗಿದೆ.
ಉಲ್ಲೇಖಗಳು
<References />
ವರ್ಗ:ದೇವಾಲಯ
ದೇರಾಜೆ
ಸುಳ್ಯ ತಾಲೂಕಿನ ಅರಂತೋಡಿನಿಂದ ಸುಮಾರು ನಾಲ್ಕು ಕಿ.ಮೀ ದೂರದಲ್ಲಿ ಈ ನಾಲ್ಕು ಸೂತ್ರದ ಹಳೆಯ ಮನೆ ಇದೆ. ಮಣ್ಣಿನ ಗೋಡೆಯ ಮುಳಿ ಮಾಡಿನ ನಾಲ್ಕು ಸೂತ್ರದ ಮನೆಯನ್ನು ಸುಮಾರು ನೂರು ವರ್ಷಗಳಷ್ಟು ಹಿಂದೆ ರಾಮಯ್ಯ ಗೌಡರು ಕಟ್ಟಿಸಿದರು.ತರುವಾಯ ಕುಟ್ಟಿಯಾನೆ ಶಿವಣ್ಣ ಗೌಡರ ಕಾಲದಲ್ಲಿ ಮಂಗಳೂರು ಹಂಚಿನ ಮನೆಯಾಗಿ ಪರಿವರ್ತಿತವಾಯಿತು. ಕಲ್ಲಿನ ಗೋಡೆ,ಮರಮುಟ್ಟುಗಳಿಂದ ಈಗಿರುವ ನಾಲ್ಕು ಸೂತ್ರದ ಮನೆಯನ್ನುನಿರ್ಮಿಸಲಾಗಿದೆ. ಈ ಮನೆಗೆ ನಾಲ್ಕು ದಿಕ್ಕುಗಳಿಂದಲೂ ಬಾಗಿಲುಗಳಿವೆ. ಅಂಗಳದಿಂದ ಜಗಲಿಗೆ ಪ್ರವೇಶವಾಗುವ ಮುನ್ನ ಮೊಗಸಾಲೆಯಿದೆ,ಚಾವಡಿಯ ಮೇಲೆ ಮಾಳಿಗೆ ಇದೆ.ಕಲ್ಲಿನ ಗೋಡೆಗಳು ಸಿಮೆಂಟ್ ಸಾರಣೆಯನ್ನು ಹೊಂದಿಲ್ಲ. ಈಗ ಈ ಮನೆಯಲ್ಲಿ ಹಿರಿಯರಾದ ಶ್ರೀ ಸುಂದರ ಗೌಡರು ತಮ್ಮ ಸಂಸಾರದೊಂದಿಗೆ ವಾಸವಾಗಿದ್ದಾರೆ. ಆದರೆ ಈ ಮನೆಯಲ್ಲಿ ಮನೆತನದ ಪ್ರತಿಯೊಬ್ಬ ಸದಸ್ಯರಿಗೂ ಹಕ್ಕು ಭಾಧ್ಯತೆಗಳಿವೆ.
ಹೋರಾಟ
ಸುಳ್ಯ ಪರಿಸರದ ಮುಖ್ಯ ಐನ್ ಮನೆತನಗಳಲ್ಲಿ ಒಂದಾಗಿರುವ ಈ ಮನೆತನಕ್ಕೆ ಹಿಂದೆ ಗ್ರಾಮ ಪಟೇಲ ಸ್ಥಾನವಿತ್ತು. ಸೀಮೆ ದೈವಸ್ಥಾನ ತೊಡಿಕಾನದಲ್ಲಿ ವಿಶೇಷ ಮನ್ನಣೆ ಇದೆ. ಕೂಡು ಕುಟುಂಬವಾಗಿದ್ದ ಮನೆತನದ ಕವಲುಗಳ ಗುಡ್ಡ ,ಕವಲ್ ಬೈಲ್ ಮತ್ತು ಕೊಡಗರಸರ ಕಾಲದಿಂದ ಉಂಬಳಿ ಭೂಮಿ ಹೊಂದಿ ಮುರ್ನಾಡುಗಳಲ್ಲಿ ಮೇಲು ದೇರಾಜೆ  ಮನೆತನವೆಂದು ಗುರುತಿಸಿಕೊಂಡು ನೆಲೆಯಾಗಿದೆ.ಸುಳ್ಯದಲ್ಲಿ ನಡೆದ ೧೮೫೭ರ ಐತಿಹಾಸಿಕ ಬಂಡಾಯದಲ್ಲಿ ಈ ಮನೆತನದ ಬಚ್ಚಗೌಡ ಭಾಗಿಯಾಗಿದ್ದಾನೆ.ಇದರಿಂದಾಗಿ ಬ್ರಿಟಿಷರ ವಿರುಧ್ದ ಪ್ರತಿಭಟಿಸಿದ ವೀರನ ಮನೆತನವೆಂಬ ಹೆಗ್ಗಳಿಕೆ ಈ ಮನೆತನಕ್ಕೂ ಸಲ್ಲುತ್ತದೆ. ದಂಗೆಕೋರರು ಲೂಟಿಗಾಗಿ ಈ ಮನೆಗೆ ದಾಳಿ ಮಾಡಿದಾಗ ಭತ್ತವನ್ನು ಹೊಂಡದಲ್ಲಿ ಮುಚ್ಚಿ ಹಾಕಿ ಓಡಿ ಹೋಗಿದ್ದ ಘಟನೆಯನ್ನು ಮನೆಯ ಹಿರಿಯರು ಮೌಖಿಕವಾಗಿ ಹರಿದು ಬಂದ ಪರಿಜ್ಞಾನದಿಂದ ವಿವರಿಸುತ್ತಾರೆ ಮತ್ತು ಭತ್ತ ಮುಚ್ಚಿ ಹಾಕಿದ್ದ ಹೊಂಡವನ್ನು ತೋರಿಸುತ್ತಾರೆ.ಆ ಹೊಂಡದ ಕುರುಹನ್ನು ಮನೆಯ ಪಕ್ಕದ ಗುಡ್ದೆಯಲ್ಲಿ ಈಗಲೂ ನೋಡಬಹುದು.
ಉಲ್ಲೇಖಗಳು
ವರ್ಗ:ಗ್ರಾಮಗಳು ವರ್ಗ:ಊರಿನ ಹೆಸರುಗಳು ವರ್ಗ:ಸುಳ್ಯ ತಾಲೂಕಿನಲ್ಲಿರುವ ಊರು
ಅಮರಪಡ್ನೂರು
ಸುಳ್ಯ' ದಿಂದ ಉತ್ತರಕ್ಕೆ ಬೆಳ್ಳಾರೆ ರಸ್ತೆಯಲ್ಲಿ ಬೇಂಗಮಲೆಯಿಂದ ಬಲಕ್ಕೆ ತಿರುಗಿ ಚೊಕ್ಕಾಡಿಗೆ ಸೇರಬಹುದು. ಚೊಕ್ಕಾಡಿಯೇ ಗ್ರಾಮ ಕೇಂದ್ರ. ಅಮರಮುಡ್ನೂರು ಮತ್ತು ಅಮರಪಡ್ನೂರು ಅವಳಿ ಗ್ರಾಮದಂತಿದೆ. ಐವರ್ನಾಡು,ಕಳಂಜ,ಕಲ್ಮಡ್ಕ, ಅಮರಮುಡ್ನೂರುಗಳಿಂದಾಗಿ ಆವ್ರತವಾಗಿದೆ. ಈ ಗ್ರಾಮ.ಅಮರಪಡ್ನೂರು ಸಾಂಸ್ಕ್ರತಿಕವಾಗಿ ಸಾಹಿತ್ಯಿಕವಾಗಿ ಗುರುತಿಸಲಾಗಿದೆ. ಚೊಕ್ಕಾಡಿ ಕಟ್ಟೆ ಬಹಳ ಪ್ರಸಿದ್ದವಾಗಿದೆ. ನಾಲ್ಕೂರುಗಳ ಜನ ವ್ಯಾಪಾರ ವ್ಯವಹಾರಗಳಿಗಾಗಿ ಬಂದು ಸೇರುವ ಊರು. ಅಡಿಕೆ ಮತ್ತು ವೀಳ್ಯದೆಲೆಗೆ ಪ್ರಸಿದ್ದವಾಗಿದ್ದ ಊರು. ಚೊಕ್ಕಾಡಿಗೆ ಪ್ರವೇಶ ಮಾಡಲಾಗುವ ಮಾರ್ಗಗಳು ಯಾವುದೇಂದರೆ ಬೆಳ್ಳಾರೆಯಿಂದ ಕೋಟೆ ಮುಂಡುಗಾರಿಗಾಗಿಯು ಅಥವಾ ಪಂಜದಿಂದ ಕಲ್ಮಡ್ಕ ಮಾರ್ಗವಾಗಿ ಯೂ ಹೋಗಬಹುದು. ಇನ್ನು ಬೇರೆ ರೀತಿಯಾಗಿ. ಅಂದರೆ ಸುಳ್ಯದಿಂದ ಬೇಂಗಮಲೆಗಾಗಿಯೂ, ಗುತ್ತಿಗಾರಿನಿಂದ ದೊಡ್ಡತೋಟ ಮಾರ್ಗವಾಗಿ ಈ ಗ್ರಾಮವನ್ನು ಪ್ರವೇಶಿಸಿಸಬಹುದು.
ಕೃಷಿ
ಅಡಿಕೆ,ತೆಂಗು,ಬಾಳೆ,ಕರಿಮೆಣಸು,ರಬ್ಬರ್,ಗೇರು,ಕೊಕೋ ಇವುಗಳು ಈ ಗ್ರಾಮದ ಮುಖ್ಯ ಬೆಳೆಗಳು.
ವಿಸ್ತೀರ್ಣ
ಅಮರಪಡ್ನೂರು ಗ್ರಾಮದ ವಿಸ್ತೀರ್ಣ೧೨೩೭.೮೮ ಹೆಕ್ಟರ್.
ಉಲ್ಲೇಖಗಳು
ವರ್ಗ:ಗ್ರಾಮಗಳು
ಕುಕ್ಕಂದೂರು
ಇತಿಹಾಸ
ಕಿನ್ನಿಮಾಣಿ-ಪೂಮಾಣಿ ಎಂಬವರಿಬ್ಬರು ಸಹೋದರರಾಗಿದ್ದರು,ಕಂಚಿ ದೇಶದ ರಾಜಕುಮಾರರು. ಜನರ ನ್ಯಾಯದ ಪರೀಕ್ಷೆಗೋಸ್ಕರ ತಮ್ಮ ಸಕಲ ಭೋಗಹಳನ್ನು ತ್ಯಜಿಸಿ, ದೇಶವನ್ನು ಬಿಟ್ಟು ಲೋಕ ಸಂಚಾರಕ್ಕೆಂದು ಹೊರಡುತ್ತಾರೆ. ಹೀಗೆ ಸಂಚಾರ ಬೆಳೆಸಿದ ಇವರಿಬ್ಬರು ದಕ್ಷಿಣ ಕನ್ನಡ ಮತ್ತು ಕೊಡಗು ಜಿಲ್ಲೆಗಳನ್ನು ಬೇರ್ಪಡಿಸುವ ಸುಬ್ರಮಣ್ಯದ ಹತ್ತಿರವಿರುವ ಕುಮಾರರ್ಪವತದಲ್ಲಿ ಬಂದು ನಿಲ್ಲುತ್ತಾರೆ.ಹೀಗೆ ಪರ್ವತಕ್ಕೆ ಬಂದು ತಲುಪಿದ ಇವರಿಬ್ಬರು ಇನ್ನು ಎಲ್ಲಿಗೆ ಹೋಗುವುದೆಂದು ಚಿಂತಿಸಿ ತಮ್ಮಲಿದ್ದ ಅಸ್ತ್ರಗಳನ್ನು ಬಿಟ್ಟರಂತೆ. ಹೀಗೆ ಬಿಟ್ಟ ಅಸ್ತ್ರ ಸುಬ್ರಮಣ್ಯ ದೇವಾಲಯದ ಧ್ವಜ ಸ್ತಂಭದ ಪತಾಕೆಯನ್ನು ಕತ್ತರಿಸಿತ್ತಂತೆ. ಪತಾಕೆ ತುಂಡಾಗಿ ಅಂಗಣಕ್ಕೆ ಬಿದ್ದದನ್ನು ಕಂಡು ಸುಬ್ರಮಣ್ಯ ದೇವರು ಅಚ್ಚರಿ ಪಟ್ಟು, ಈ ಬಗ್ಗೆ ಯೊಚಿಸುತ್ತಿರುವಾಗ, ತಾವು ಬಿಟ್ಟ ಬಾಣವು ಬಿದ್ದ ಸ್ಥಳವು ಹುಡುಕುತ್ತಾ ಹೊರಟ ಸಹೋದರರು ಅಲ್ಲಿಗೆ ಬಂದು ತಲುಪುತ್ತಾರೆ. ಈ ಸಹೋದರರನ್ನು ಕಂಡ ಸುಬ್ರಮಣ್ಯ ಸ್ವಾಮಿ "ನೀವು ಯಾರು? ಇಲ್ಲಿಗೇಕೆ ಬಂದಿದ್ದೀರಿ?" ಎಂದು ಪ್ರಶ್ನಿಸಿದಾಗ "ನಾವು ಬಿಟ್ಟ ಅಸ್ತ್ರವೊಂದು ಇಲ್ಲಿ ಬಂದು ಬಿದ್ದಿದೆ, ಧ್ವಜವನ್ನು ತುಂಡರಿಸಿದವರು ನಾವು, ಎಂದು ಒಪ್ಪಿಕೊಂಡರು,"ನಾವು ಸತ್ಯ ದೇವತೆಗಳು" ಎಂದು ಹೇಳುತ್ತಾರೆ. ಆಗ ದೇವರು "ನೀವು ಸತ್ಯದೇವತೆಗಳಾದರೆ ಏಳು ರಾತ್ರಿ ಏಳು ಹಗಲು ರಾಮಾಯಣದ ಪಾರಾಯಣ ಮಾಡಬೇಕೆಂದು ಹೇಳುತ್ತಾರೆ. ದೇವರು ಹಾಕಿದ ಈ ಸವಾಲನ್ನು ಸ್ವೀಕರಿಸಿದ ಸಹೋದರರು ರಾಮಾಯಣದ ಪಾರಾಯಣವನ್ನು ಪ್ರಾರಂಬಿಸ ತೊಡಗುತ್ತಿದಂತ್ತೆ ಸುಬ್ರಮಣ್ಯ ಕ್ಷೇತ್ರದ ಧನ-ಧಾನ್ಯಗಳು ಕ್ಞೀಣಿಸುತ್ತಾ ಬಂದವು. ಏಳು ದಿನಗಳ ಬಳಿಕ ದೇವರು ಸಹೋದರರನ್ನು ಕುರಿತು ನೀವು ಪಾರಾಯಣ ಮಾಡಿದ್ದು ಸಾಕು ನೀವು ಕಾರ್ಣಿಕ ಪುರುಷರೆಂಬುದನ್ನು ತಿಳಿಯಿತು. ನಿಮಗೇನಾಗಬೇಕು? ಎಂದು ಕೇಳಿದಾಗ "ಮೊದಲು ನಿಮ್ಮ ಧನ-ಧಾನ್ಯ ತುಂಬಲಿ" ಎಂದು ಹೇಳಿ ಭಂಡಾರಕ್ಕೆ ಒಂದು ನಾಣ್ಯವನ್ನು ಹಾಕುತ್ತಾರೆ. ಆಗ ಧನ-ಧಾನ್ಯಗಳು ತುಂಬಿಕ್ಕೊಳುತ್ತದೆ. ಉಗ್ರಾಣಕ್ಕೆ ಸಿರಿಮುಡಿಯಿಂದ ತೆಗೆದು ಹಿಂಗಾರದ ಅಕ್ಕಿಯನ್ನು ಹಾಕಿದಾಗ ಉಗ್ರಾಣ ತುಂಬಿಕೊಳ್ಲುತ್ತದೆ.ಅನಂತರ ಸಹೋದರರು ನಾವು ತುಳುನಾಡಿನಲ್ಲಿ ಸಂಚರಿಸುತ್ತಾ ಸಮುದ್ರದ ದಡದ ವರೆಗೆ ಹೋಗುತೇವೆ, ಹೀಗೆ ಹೋಗುವಾಗ ಎಲ್ಲೆಲಾ ಹೋಗಿ ನಿಲ್ಲುತ್ತಾರೊ ಆ ಸ್ಥಳದಲ್ಲಿ ನಮಗೊಂದು ಸ್ಥಾನವಾಗಬೇಕು. ಹಾಗೆಯೇ ಎಳೆಯುವುದಕ್ಕೆ ಬಂಡಿಯು ಬೇಕು. ಇದಕ್ಕೆಲ್ಲಾ ನಿಮ್ಮ ಅನುಗ್ರಹ ಬೇಕೆಂದು ಕೇಳಿದಾಗ ಅವರ ಮಾತಿಗೆ ದೇವರು ಒಪ್ಪಿಕೊಂಡು ಅವರನ್ನು ಬೀಳ್ಕೊಂಡುತ್ತಾರೆ. ಹೀಗೆ ಸುಬ್ರಮಣ್ಯದಿಂದ ಬೀಳ್ಕೊಂಡ ಈ ಸಹೋದರರು ಸುಳ್ಯ, ಪೆರಾಜೆ, ತೊಡಿಕಾನದ ಮೂಲಕ ಭಾಗಮಂಡಲಕ್ಕೆ ಹೋಗಿ ಭಗಭಾಡೇಶ್ವರನ ದರುಶನವನ್ನು ಮಾಡಿ ಅಲ್ಲಿಂದ ಹಿಂತಿರುಗಿ ಪೂಮಲೆ ತಲುಪುವಾಗ ಕಾಡಿನ ಮಧ್ಯೆ ದಾರಿಯಲ್ಲಿ ಕೇರಳದ ಕಡೆಯಿಂದ ಮರ ಕಡಿಯಲು ಬಂದು ಚಂದು ಮತ್ತು ಚಾತು ಎಂಬ ಇಬ್ಬರು ನಾಯರ್ ಗಳಲ್ಲಿ  ಚಂದು-ಚಾತು ಎಂಬ ಇಬ್ಬರು ನಾಯರಗಳಲ್ಲಿ ಚಂದು ನಾಯರ್ ದಾರಿಗಡ್ಡವಾಗಿ ಕುಳಿತು ವಿಶ್ರಾಮಿಸುತ್ತಿದ್ದ. ದಾರಿ ಬಿಡುವಂತೆ ಉಳ್ಳಾಕುಲು ಕೇಳಿಕೊಂಡಾಗ ಮಿತ್ತೂರಿನಲ್ಲಿ ನೆಲೆ ನಿಲ್ಲಿಸುತ್ತಾರೆ. ಅವನ ಧೈರ್ಯವನ್ನು ಮೆಚ್ಚಿದ ಉಳ್ಳಾಕುಲು ಅವರನ್ನು ತಮ್ಮ ಪ್ರಧಾನಿಯನ್ನಾಗಿ ಸ್ವೀಕರಿಸಿ "ನಾವು ಕರೆದಾಗಲೆಲ್ಲಾ ಬರಬೇಕು" ಎಂದು ಅಪ್ಪಣೆ ಮಾಡಿ ಬಂದು ಕುಕ್ಕುನ್ನೂರು ತಲುಪುತ್ತಾರೆ. ಉಳ್ಳಾಕುಲು ಕುಕ್ಕನ್ನೂರು ಪ್ರವೇಶಿಸುವ ಹೊತ್ತಿಗೆ ಕುದುರೆಕುಂಞ ಎಂಬ ವ್ಯಕ್ತಿ ಮಲಗಿ ನದ್ರಿಸುತ್ತಿದ್ದನಂತೆ. ಕುದುರೆಕುಂಞನನ್ನು ಅಟ್ಟಳಿಗೆಯಿಂದ ಕೆಳಗೆ ಮಲಗಿ ಇವರಿಬ್ಬರೂ ಮಲಗುತ್ತಾರೆ. ನಿದ್ರೆಯಲ್ಲಿದ್ದ ಕುದುರೆಕುಂಞನಿಗೆ ಇವರಿಬ್ಬರು ಕರಿಯ ಹಾಗೂ ಬಿಳಿಯ ಕಾಳಿಂಗ ಸರ್ಪ ರೂಪದಲ್ಲಿ ಕನಸಿನಲ್ಲಿ ಗೋಚರಿಸಿ "ನಾವು ಹೂಡಿದ ಬಾಣ ಬದ್ದಲ್ಲಿ ನಮಗೆ ಮಾಡ ಕಟ್ಟಿಸಿ ಬಂಡಿಯನ್ನು ನರ್ಮಿಸಿ ಕೊಡಬೇಕೆಂದು"ಅಪ್ಪಣೆ ಮಾಡುತ್ತಾರೆ. ಎಚ್ಚರಗೊಂಡ ಕುದುರೆಕುಂಞ ತಾನು ಅಟ್ಟೊಳಿಗೆಯ ಕೆಳಗಿರುವುದನ್ನು ತಿಳಿದು, ಇದು ದೈವಗಳ ಕಾಣಿಕವಿರಬಹುದೆಂದು ಯೋಚಿಸಿ ಬಾಣ ಬಿದ್ದ ಸ್ಥಳವನ್ನು ಹುದುಕಿಕೊಂಡು ಹೋದಾಗ ಆ ಬಾಣವು ಈಗಿನ "ಕಟ್ಟಮುಚ್ಚಿರು"ಮಾಡ ಇರುವಲ್ಲಿ ತಮ್ಮನಿಗು "ಪೆರಾಬೆ" ಎಂಬಲ್ಲಿ ಅಣ್ಣನಿಗೂ ಮಾಡ ನಿರ್ಮಿಸಿದಂತೆ ಕುದುರೆಕುಂಞನ ಕೊಟ್ಡಿಗೆಯಿಒದ ಬೇಂಗ ಪಾಪುವಿನ ಮೂಲಕ ಹೋಗಿ ಉಳಾಕುಲು ವಾಲಸಿರಿಮಜಲು ಎಂಬಲ್ಲಿ ವಿಶ್ರಮಿಸುತ್ತಾರೆ. ಹೇಗೆ ವಿಶ್ರಮಿಸಿದ ವಾಲಸಿರಿ ಮಜಲಿನ ಒಂದು ಭಾಗದಲ್ಲಿ ಬಂಡಿಯನ್ನು ನಿರ್ಮಿಸಿ ಉಲ್ಲಾಕುಳು ದೈವವನ್ನು ಊರವರೆಲ್ಲಾ ಒಟ್ಟಾಗಿ ಪೂಜಿಸಲಾರಂಭಿಸಿದರು. ಇಲ್ಲಿ ಮುಖ್ಯವಾದ ವಿಚಾರವೆಂದರೆ ಉಳ್ಲಾಕುಲು ತುಳುನಾಡಿನಲ್ಲಿ ಮೊದಲು ನೆಲೆಗೊಂಡದ್ದು ಇದೇ ಕುಕ್ಕನ್ನೂರಿನಲ್ಲಿ.
ಉಲ್ಲೇಖಗಳು
ವರ್ಗ:ಜನಪದ ಕಲೆಗಳು
ಚೌಡಯ್ಯ ಸ್ಮಾರಕ ಭವನ
thumb ಚೌಡಯ್ಯ ಸ್ಮಾರಕ ಸಭಾಂಗಣವು ಬೆಂಗಳೂರಿನಲ್ಲಿರುವ ಸಾಂಸ್ಕೃತಿಕ ಕೇಂದ್ರವಾಗಿದ್ದು, ಸಂಗೀತ ಮತ್ತು ನಾಟಕೀಯ ಪ್ರದರ್ಶನಗಳು ಮತ್ತು ಸ್ಪರ್ಧೆಗಳಿಗೆ ನೆಲೆಯನ್ನು ಒದಗಿಸುತ್ತದೆ. ಮಲ್ಲೇಶ್ವರಂನಲ್ಲಿರುವ ಇದನ್ನು ತಿರುಮಕೂಡಲು ಚೌಡಯ್ಯನವರ ಗೌರವಾರ್ಥವಾಗಿ ನಿರ್ಮಿಸಲಾಗಿದೆ. ಇದು ರಲ್ಲಿ ಸ್ಥಾಪಿಸಲಾಯಿತು,, ಸ್ವತಂತ್ರ ನೋಂದಾಯಿತ ಸಂಸ್ಥೆಯಾದ ಸಂಗೀತ ಅಕಾಡೆಮಿಯು ನೋಡಿಕೊಳ್ಳುತ್ತದೆ 1961
ಇತಿಹಾಸ
ಬಿಡಿಎ ಮಾಜಿ ಅಧ್ಯಕ್ಷ ಕೆ.ಕೆ.ಮೂರ್ತಿ ಅವರು ಪಿಟೀಲು ಮಾಂತ್ರಿಕ ಚೌಡಯ್ಯ ಅವರ ಸ್ಮರಣಾರ್ಥ ಸಭಾಂಗಣ ನಿರ್ಮಿಸಲು ಚಿಂತನೆ ನಡೆಸಿದರು. ಅವರು ತಗ್ಗು ಪ್ರದೇಶವಾದ ಗಾಯತ್ರಿ ಪಾರ್ಕ್ ವಿಸ್ತರಣೆಯನ್ನು ಅದಕ್ಕೆ ಸ್ಥಳವಾಗಿ ಆಯ್ಕೆ ಮಾಡಿದರು, ಇದರಿಂದಾಗಿ ಇಡೀ ಸಭಾಂಗಣವು ಎತ್ತರದ ಪ್ರದೇಶದಿಂದ ಗೋಚರಿಸುತ್ತದೆ. ನಗರ ನಿಗಮವು 99 ವರ್ಷಗಳ ಅವಧಿಗೆ ಅಕಾಡೆಮಿಗೆ ಭೂಮಿಯನ್ನು ಗುತ್ತಿಗೆಗೆ ನೀಡಿತು. ಯೋಜನೆಗೆ ಕರ್ನಾಟಕ ರಾಜ್ಯ ಸರ್ಕಾರದಿಂದ, ಸಿಂಡಿಕೇಟ್ ಬ್ಯಾಂಕ್‌ನಂತಹ ಬ್ಯಾಂಕ್‌ಗಳಿಂದ ಮತ್ತು ಸಾರ್ವಜನಿಕರಿಂದ ದೇಣಿಗೆ ಸಂಗ್ರಹಿಸಲಾಗಿದೆ. ₹ 36 ಲಕ್ಷ  ವೆಚ್ಚದಲ್ಲಿ ಏಳು ವರ್ಷಗಳ ನಿರ್ಮಾಣದ ನಂತರ 14 ನವೆಂಬರ್ 1980 ರಂದು ಪೂರ್ಣಗೊಂಡಿತು.
ಕಾರ್ಯಕ್ರಮಗಳು
ಸಭಾಂಗಣವು ಕರ್ನಾಟಕ ಮತ್ತು ಹಿಂದೂಸ್ತಾನಿ ಸಂಗೀತ ಕಚೇರಿಗಳು, ಜಾಝ್, ಬ್ಯಾಲೆಗಳು, ಸಾಂಪ್ರದಾಯಿಕ ಮತ್ತು ಸಮಕಾಲೀನ ನೃತ್ಯ ಪ್ರದರ್ಶನಗಳು, ಫ್ಯಾಶನ್ ಶೋಗಳು, ನಾಟಕಗಳು, ಜುಗಲ್ಬಂದಿಗಳು, ಗಜಲ್ಗಳು, ಅಂತರಾಷ್ಟ್ರೀಯ ಸಂಗೀತ ಉತ್ಸವಗಳು, ಪದವಿ ಸಮಾರಂಭಗಳು ಮತ್ತು ಶಾಲಾ ದಿನದ ಕಾರ್ಯಕ್ರಮಗಳಿಂದ ವ್ಯಾಪಕವಾದ ಕಾರ್ಯಕ್ರಮಗಳನ್ನು ಆಯೋಜಿಸುತ್ತದೆ.
ಉಲ್ಲೇಖಗಳು
ವರ್ಗ:ಬೆಂಗಳೂರಿನ ಕಟ್ಟಡಗಳು
ಟೈ ಪಿಂಗ್ ದಂಗೆ
ಟೈ ಪಿಂಗ್ ದಂಗೆಯು ಚೀನದಲ್ಲಿ 1850-1864ರಲ್ಲಿ ಸಂಭವಿಸಿದ ದಂಗೆ.
ಮಾಂಚೂಗಳ ಆಳ್ವಿಕೆಯನ್ನು ಕೊನೆಗೊಳಿಸುವ ಉದ್ದೇಶದಿಂದ ಸ್ಥಳೀಯವಾಗಿ ಆರಂಭವಾದ ಈ ದಂಗೆ ಕ್ರಮೇಣ ಚೀನದ 17 ಪ್ರಾಂತ್ಯಗಳಿಗೆ ವ್ಯಾಪಿಸಿತು. 2 ಕೋಟಿಯಿಂದ 4 ಕೋಟಿಯ ವರೆಗೆ ಜನರು ಈ ದಂಗೆಯಲ್ಲಿ ಮಡಿದಿರಬಹುದುದೆಂಬುದು ಒಂದು ಅಂದಾಜು.
ಕಾರಣಗಳು
ದೇಶದ ಹದಗೆಟ್ಟ ಆರ್ಥಿಕ ಪರಿಸ್ಥಿತಿ, ಆಡಳಿತದ ಕುಸಿತ ಹಾಗೂ ಅದಕ್ಷತೆಗಳು ಈ ದಂಗೆಗೆ ಮುಖ್ಯ ಕಾರಣಗಳು. ಮಾಂಚೂ ದೊರೆಗಳು ಸೇನಾ ಕ್ಷೇತ್ರದಲ್ಲೂ ಅಶಕ್ತರಾಗಿ ವಿದೇಶಿಯರಿಗೆ ದಾರಿಮಾಡಿ ಕೊಟ್ಟಿದ್ದುದರಿಂದ ಉಂಟಾಗಿದ್ದ ಅತೃಪ್ತಿಯೂ ಈ ದಂಗೆಗೆ ಒಂದು ಕಾರಣ. left|thumb|ಹುಂಗ್ ಷಿಯೂಚೂವಾನ್ ನ 1860 ರ ಸುಮಾರಿನ  ಚಿತ್ರ ಗ್ವಾಂಗ್ಸೀ ಪ್ರಾಂತ್ಯದಲ್ಲಿ ಆರಂಭವಾದ ಈ ದಂಗೆಯ ನಾಯಕ ಹುಂಗ್ ಷಿಯೂಚೂವಾನ್ (1814-1864). ಅಧಿಕಾರಿಗಳನ್ನು ಆಯ್ಕೆ ಮಾಡಲು ಸರ್ಕಾರ ಏರ್ಪಡಿಸುತ್ತಿದ್ದ ಪರೀಕ್ಷೆಗಳಿಗೆ ಕುಳಿತು ಅನುತ್ತೀರ್ಣನಾಗಿದ್ದ ಇವನು 1836ರಲ್ಲಿ ಕ್ರ್ಯಸ್ತಧರ್ಮಪ್ರಚಾರಕನೊಬ್ಬ ಬರೆದ ಒಂದು ಧಾರ್ಮಿಕ ಲೇಖನ ಓದಿ ಪ್ರಭಾವಗೊಂಡ. 1837-1843ರಲ್ಲಿ ಮತ್ತೆ ಪರೀಕ್ಷೆಗೆ ಕುಳಿತು ಅನುತ್ತೀರ್ಣನಾದ. ಮಾನಸಿಕ ಒತ್ತಡಕ್ಕೆ ಒಳಗಾದ. ಕಾಯಿಲೆಯಾಯಿತು. ಆಗ ತಾನು ಸ್ವರ್ಗಕ್ಕೆ ಹೋಗಿ ಏಸುಕ್ರಿಸ್ತನನ್ನು ಕಂಡಂತೆಯೂ, ತನ್ನನ್ನು ಅವನ ತಮ್ಮನಂತೆ ಆತ ಪರಿಗಣಿಸಿದಂತೆಯೂ ಭೂಮಿಯಲ್ಲಿ ತಾನು ಒಂದು ಸ್ವರ್ಗೀಯ ರಾಜ್ಯವನ್ನು ಸ್ಥಾಪಿಸುವುದಕ್ಕೆ ದೇವರಿಂದ ನಿರ್ದೇಶಿಸಲ್ಪಟ್ಟಂತೆಯೂ ಕನಸು ಕಂಡ. 'ದೇವರ ಆರಾಧಕರು ಎಂಬ ಸಂಘವನ್ನು ಸ್ಥಾಪಿಸಿ ಜನಸಂಘಟನೆ ಮಾಡಿದ. ಮಾಂಚೂಗಳನ್ನು ಉರುಳಿಸಿ ಚೀನದಲ್ಲಿ ಟೈ ಪಿಂಗ್ ಅಥವಾ ಪೂರ್ಣ ಶಾಂತಿಯನ್ನೂ ಸ್ಥಾಪಿಸುವುದೇ ಈ ಸಂಘದ ಸದಸ್ಯರ ಉದ್ದೇಶವಾಗಿತ್ತು. 1850 ರಲ್ಲಿ ಗ್ವಾಂಗ್ಸೀ ಪ್ರಾಂತ್ಯದಲ್ಲಿದ್ದ 30,000 ಜನ ಚೂವಾನನ ಅನುಯಾಯಿಗಳು ದಂಗೆ ಎದ್ದರು. ಅಲ್ಲಿಂದ ಹೂನಾನ್ ಪ್ರಾಂತ್ಯಕ್ಕೆ ಹೋದರು. ದಂಗೆಕಾರರೊಡನೆ ಅತೃಪ್ತ ದೀನದಲಿತ ಜನರೂ ಸೇರಿಕೊಂಡರು. ನ್ಯಾನ್ಕಿಂಗ್ ನಗರವನ್ನು ದಂಗೆಕೋರರು ಮುತ್ತಿದರು.
ಉದ್ದೇಶಗಳು
ದಂಗೆಕೋರರು ಸಾಧಿಸಬಯಸಿದ್ದ ಉದ್ದೇಶಗಳು ಇವು : 1 ಸ್ವತ್ತು, ನೆಲಗಳ ಒಡೆತನ ಸಮಾಜಕ್ಕೆ ಸೇರಬೇಕು. 2 ಮಾನವರಲ್ಲಿ ಭ್ರಾತೃತ್ವ ಏರ್ಪಡಬೇಕು. 3 ಗಂಡು ಹೆಣ್ಣು ಎಂಬ ಭೇದಭಾವ ಇರಬಾರದು.
ವೈಫಲ್ಯ
ಸುವ್ಯವಸ್ಥಿತ ಸಂಘಟನೆಯ ಹಾಗೂ ತಾತ್ತ್ವಿಕ ದೃಷ್ಟಿಯ ಅಭಾವ. ದಂಗೆಯ ನಾಯಕರ ಅದಕ್ಷತೆ-ಇವುಗಳ ಪರಿಣಾಮವಾಗಿ ದಂಗೆ ವಿಫಲವಾಯಿತು. ಮಾಂಚೂ ಸರ್ಕಾರ ಐರೋಪ್ಯರ ಮಿಲಿಟರಿ ನೆರವಿನಿಂದ ಇದನ್ನು ಹತ್ತಿಕ್ಕಿತು.
ಒಟ್ಟಾರೆ ಪರಿಣಾಮ
ಆದರೂ ಟೈ ಪಿಂಗ್ ದಂಗೆ ಮಾಂಚೂ ಸರ್ಕಾರದ ದೌರ್ಬಲ್ಯವನ್ನೂ ತೋರಿಸಿತು. ಇದನ್ನು ಅಡಗಿಸಲು ಸರ್ಕಾರದ ಬೊಕ್ಕಸ ಬರಿದಾಯಿತು. ದಂಗೆ ನಡೆದ ಕಾಲದಲ್ಲಿ ಕಂದಾಯದ ವಸೂಲಿ ನಿಂತಿತು. ಇದರಿಂದ ಸರ್ಕಾರದ ಅದಾಯ ಇಳಿಮುಖವಾಯಿತು. ಸಂಪದ್ಭರಿತವಾಗಿದ್ದ ಕೇಂದ್ರ ಪ್ರಾಂತ್ಯಗಳು ಈ ದಂಗೆಯಿಂದ ದಾರಿದ್ರ್ಯಸ್ಥಿತಿಗೆ ಇಳಿದುವು. ಕೇಂದ್ರ ಸರ್ಕಾರದ ಹಿಡಿತ ಸಡಿಲವಾಗಿ, ಪ್ರಾಂತೀಯ ಮುಖಂಡರ, ಪಾಳೆಯಗಾರರ ಪ್ರಾಬಲ್ಯ ಹೆಚ್ಚಿತು. ಆದರೂ ಟೈ ಪಿಂಗ್ ದಂಗೆ ಅನಂತರದ ಅನೇಕ ಬಂಡಾಯಗಳಿಗೆ ಸ್ಫೂರ್ತಿಯಾಗಿ ಪರಿಣಮಿಸಿ ಅಂತಿಮವಾಗಿ 1911-12ರಲ್ಲಿ ಮಾಂಚೂ ವಂಶದ ಅಧಿಕಾರವನ್ನು ಸುನ್ ಯಾಟ್-ಸೆನ್ ಕೊನೆಗೊಳಿಸುವುದರಲ್ಲಿ ಪರ್ಯವಸಾನಗೊಂಡಿತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇತಿಹಾಸ ವರ್ಗ:ಚೀನಾ
ಅಡಿ (ಚಿಕ್ಕೋಡಿ)
ಅಡಿ (ಚಿಕ್ಕೋಡಿ)ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲೂಕಿನ ಒಂದು ಗ್ರಾಮ. ಇಲ್ಲಿಯ ಜನಸಂಖ್ಯೆಯು ಸುಮಾರು ೫೦೦೦ ಇರುತ್ತದೆ. ಇದು -ಪುಣೆ -ಬೆಂಗಳೂರು ಹೆದ್ದಾರಿಯ ಬಳಿ ಇದೆ.
ಹೊರಗಿನ ಕೊಂಡಿಗಳು
ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು ವರ್ಗ:ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಈಜಿಪ್ಟಿನ ಆಡಳಿತ ವ್ಯವಸ್ಥೆ
ಸಂವಿಧಾನ: 1964ರ ಮಾರ್ಚ್ 25 ರಂದು ಜಾರಿಗೆ ಬಂದ ಸಂವಿಧಾನ ತಾತ್ಪೂರ್ತಿಕ. ಸ್ಥಾಯೀ ಸಂವಿಧಾನವೊಂದು ರಚಿತವಾಗಿ, ಸ್ವೀಕೃತವಾಗುವವರೆಗೆ ಇದು ಜಾರಿಯಲ್ಲಿರುತ್ತದೆ. ಇದರ ಪ್ರಕಾರ ಸಂಯುಕ್ತ ಅರಬ್ಬೀ ಗಣರಾಜ್ಯ ಒಂದು ಪ್ರಜಾತಾಂತ್ರಿಕ ಸಮಾಜವಾದಿ ರಾಜ್ಯ. ಎಲ್ಲ ಉತ್ಪಾದನೆ ಸಾಧನಗಳೂ ಪ್ರಜೆಗಳ ಅಧೀನವಾದವು. ಕಾನೂನಿನೆದುರು ಎಲ್ಲರೂ ಸಮಾನ; ಕಾನೂನಿನ ವ್ಯಾಪ್ತಿಗೆ ಒಳಪಟ್ಟಂತೆ ಸ್ವಾತಂತ್ರ್ಯವುಂಟು. ಎಲ್ಲ ಈಜಿಪ್ಟಿಯನ್ನರಿಗೂ ಮತಾಧಿಕಾರವಿದೆ.
ಗಣರಾಜ್ಯದ ಅಧ್ಯಕ್ಷ
ಗಣರಾಜ್ಯದ ಅಧ್ಯಕ್ಷನೇ ರಾಜ್ಯದ ಮುಖ್ಯಾಧಿಕಾರಿ. ರಾಷ್ಟ್ರೀಯ ಸಭೆಗೆ ಶಾಸನಾಧಿಕಾರವಿದೆ. ಸಂವಿಧಾನಕ್ಕನುಗುಣವಾಗಿ ಕಾರ್ಯಾಂಗ ನಿಯಂತ್ರಿಸುವುದು ಈ ಸಭೆಯ ಹೊಣೆ. ಇದರ ಸದಸ್ಯರು ಸಾರ್ವತ್ರಿಕ ಚುನಾವಣೆಗಳಲ್ಲಿ ಆಯ್ಕೆ ಹೊಂದುತ್ತಾರೆ. ಗುಪ್ತ ಮತದಾನ ಪದ್ಧತಿ ಜಾರಿಯಲ್ಲಿದೆ. ಈ ಸಭೆಯ ಸದಸ್ಯನಾಗಲು ಕನಿಷ್ಠ ವಯೋಮಿತಿ 30. ಹತ್ತು ಸದಸ್ಯರನ್ನು ನೇಮಿಸುವ ಅಧಿಕಾರ ಅಧ್ಯಕ್ಷನಿಗಿದೆ. ರಾಷ್ಟ್ರೀಯ ಸಭೆಯ ಸದಸ್ಯರಲ್ಲಿ ಅರ್ಧದಷ್ಟು ಭಾಗ ಕಾರ್ಮಿಕರು ಹಾಗೂ ವ್ಯವಸಾಯಗಾರರಾಗಿರಬೇಕು. ಸಭೆಯ ಅವಧಿ ಅದರ ಪ್ರಥಮ ಅಧಿವೇಶನದಿಂದ 5ವರ್ಷ. ಅನಂತರ 60ದಿನಗಳಲ್ಲಿ ಮತ್ತೆ ಚುನಾವಣೆ ನಡೆಯಲೇಬೇಕು. ಗಣರಾಜ್ಯದ ಅಧ್ಯಕ್ಷನಿಗೆ ಸಭೆ ಕರೆಯುವ ಹಾಗೂ ಮುಕ್ತಾಯಗೊಳಿಸುವ ಅಧಿಕಾರವಿದೆ. ಆದರೆ ಅಯವ್ಯಯಕ್ಕೆ ಒಪ್ಪಿಗೆ ದೊರಕುವ ಮುನ್ನ ಅದನ್ನು ಮುಕ್ತಾಯಗೊಳಿಸುವಂತಿಲ್ಲ. ವರ್ಷಕ್ಕೊಮ್ಮೆಯಲ್ಲದೆ ಅಗತ್ಯವೆನಿಸಿದಾಗ ಅಧ್ಯಕ್ಷನಿಂದ ಅಥವಾ ಬಹು ಸದಸ್ಯರ ಆಗ್ರಹದ ಮೇರೆಗೆ ಈ ಸಭೆ ಕರೆಯಬೇಕು. ಸರ್ಕಾರ ಈ ಸಭೆಗೆ ಹೊಣೆಯಾಗಿರುತ್ತದೆ. ಪ್ರಧಾನಮಂತ್ರಿ ಹಾಗೂ ಇತರ ಮಂತ್ರಿಗಳಿಗೆ ಸಭೆಯನ್ನು ಉದ್ದೇಶಿಸಿ ಮಾತನಾಡುವ ಅಧಿಕಾರವಿದೆ. ಸದಸ್ಯರಿಗೆ ಮಂತ್ರಿಗಳನ್ನು ಪ್ರಶ್ನಿಸುವ ಹಕ್ಕು ಇದೆ. ಪ್ರಧಾನಮಂತ್ರಿ ಸಭೆಯ ಬೆಂಬಲ ಕಳೆದುಕೊಂಡಲ್ಲಿ ಗಣರಾಜ್ಯದ ಅಧ್ಯಕ್ಷನಿಗೆ ರಾಜೀನಾಮೆ ಸಲ್ಲಿಸಬೇಕಾಗುತ್ತದೆ.
ರಾಷ್ಟ್ರದ ಅಧ್ಯಕ್ಷತೆಗ
ರಾಷ್ಟ್ರದ ಅಧ್ಯಕ್ಷತೆಗೆ ಅಭ್ಯರ್ಥಿಯನ್ನು ರಾಷ್ಟ್ರೀಯ ಸಭೆ ತನ್ನ ಮುಕ್ಕಾಲುಪಾಲು ಸದಸ್ಯರ ಅನುಮತಿಯೊಂದಿಗೆ ನೇಮಿಸಬೇಕು. ಆ ಅಭ್ಯರ್ಥಿ ಅನಂತರ ದೇಶದ ಮತದಾರ ನಾಗರಿಕರಿಂದ ಬಹುಮತ ಪಡೆದಲ್ಲಿ ಗಣರಾಜ್ಯದ ಅಧ್ಯಕ್ಷನಾಗಲು ಅರ್ಹ. ಅಭ್ಯರ್ಥಿಯಾದವನು ಈಜಿಪ್ಟ್ ಸಂಜಾತ ಈಜಿಪ್ಟಿಯನ್ ಆಗಿದ್ದು 35 ವರ್ಷಕ್ಕೆ ಮೇಲ್ಪಟ್ಟಿರಬೇಕು. ಅಧ್ಯಕ್ಷನ ಮೇಲೆ ಆರೋಪ ಹೊರಿಸುವ ಅಧಿಕಾರ ಇದೆ. ಸಭೆ ಬಹುಮತ ಆರೋಪ ಹೊರಿಸುವ ಅಧಿಕಾರ ಇದೆ. ಸಭೆಬಹುಮತ ಆರೋಪ ಹೊರಿಸಿದಲ್ಲಿ ಅಧ್ಯಕ್ಷ ತನ್ನ ಅಧಿಕಾರ ಕಳೆದುಕೊಳ್ಳುತ್ತಾನೆ. ಪ್ರಧಾನಮಂತ್ರಿ ಹಾಗೂ ಇತರ ಮಂತ್ರಿಗಳನ್ನು ನೇಮಿಸುವ ಹಾಗೂ ತೆಗೆಯುವ ಅಧಿಕಾರ ಅಧ್ಯಕ್ಷನದು. ತುರ್ತುಪರಿಸ್ಥಿತಿಯಲ್ಲಿ ವಿಶೇಷ ಆಜ್ಞೆ ಹೊರಡಿಸುವ ಅಧಿಕಾರವೂ ಆತನಿಗುಂಟು. ಅಂಥ ಆಜ್ಞೆಗಳನ್ನು ರಾಷ್ಟ್ರೀಯ ಆರಂಭವಾದ 15 ದಿನಗಳೊಳಗಾಗಿ ಅದರ ಮುಂದೆ ಮಂಡಿಸಬೇಕು. ಗಣರಾಜ್ಯದ ಅಧ್ಯಕ್ಷನೇ ರಾಷ್ಟ್ರೀಯ ರಕ್ಷಣಾ ಮಂಡಲಿಯ ನಿರ್ವಹಣಾಧಿಕಾರಿ ಪ್ರಧಾನಮಂತ್ರಿ, ಉಪಮಂತ್ರಿಗಳು ಹಾಗೂ ಮಂತ್ರಿಗಳನ್ನೊಳಗೊಂಡ ಸರ್ಕಾರ ಆಡಳಿತ ನಿರ್ವಹಿಸುತ್ತದೆ.ದೇಶದ ಆಡಳಿತ ಸೌಕರ್ಯಕ್ಕಾಗಿ ಅದನ್ನು ಅನೇಕ ವಿಭಾಗ ಮಾಡಲಾಗಿದೆ. ರಾಜ್ಯದ ಯೋಜನೆಗಳನ್ನು ಕಾರ್ಯಗತಗೊಳಿಸುವ ಕಾರ್ಯದಲ್ಲಿ ಈ ವಿಭಾಗಗಳು ಭಾಗವಹಿಸುತ್ತವೆ. ನ್ಯಾಯಾಧೀಶರು ತೀರ್ಪುಕೊಡುವಲ್ಲಿ ಸ್ವತಂತ್ರರಾಗಿರುತ್ತಾರೆ. ಕಾನೂನಲ್ಲದೆ ಅದರ ಮೇಲೆ ಯಾವ ನಿರ್ಬಂಧವೂ ಇಲ್ಲ.ಗಣರಾಜ್ಯದ ಅಧ್ಯಕ್ಷ ಹಾಗೂ ರಾಷ್ಟ್ರೀಯ ಸಭೆಗೆ ಸಂವಿಧಾನದಲ್ಲಿ ತಿದ್ದುಪಡಿ ಮಾಡುವ ಅಧಿಕಾರವಿದೆ.
ವಿದೇಶಾಂಗ ನೀತಿ
ಈಜಿಪ್ಟಿನ ಸ್ವತಂತ್ರ ವಿದೇಶಾಂಗ ನೀತಿ ಆರಂಭವಾದದ್ದು 1952ರ ಅನಂತರ, ಮೊಟ್ಟಮೊದಲು ಈಜಿಪ್ಟಿನ ಗಮನ ಸೆಳೆದದ್ದೆಂದರೆ ಅದಕ್ಕೆ ಬ್ರಿಟನ್ ನೊಂದಿಗಿದ್ದ ಸಂಬಂಧ. 1954ರ ಒಪ್ಪಂದದಂತೆ ಬ್ರಿಟನ್ನು ಸೂಯೆeóï ಕಾಲುವೆಯಿಂದ ತನ್ನ ಸೈನ್ಯ ಹಿಂತೆಗೆದುಕೊಂಡಿತು. 1955ರ ಮತ್ತು 1956ರ ಘಟನೆಗಳ ಫಲವಾಗಿ ಈಜಿಪ್ಟ್ ಸೈನಿಕ ರಾಷ್ಟ್ರವಾಗಿ ಪರಿವರ್ತನೆ ಹೊಂದಿತು. ಈಜಿಪ್ಟಿನ ಅಲಿಪ್ತ ನೀತಿಗೂ ಸೂಯೆಜ್ó ಘಟನೆಯೇ ಕಾರಣ. ಬಾಗ್ದಾದ್ ಒಪ್ಪಂದ, ಬಾಂಡುಂಗ್ ಸಮ್ಮೇಳನ ಹಾಗೂ ಅಮೆರಿಕದ ಮನೋವೃತ್ತಿ-ಇವುಗಳಿಂದ ಈಜಿಪ್ಟಿನ ಧೋರಣೆಯಲ್ಲಿ ಸಂಭವಿಸಿದ ಬದಲಾವಣೆ ಅಗಾಧ. ಮಧ್ಯಪ್ರಾಚ್ಯಕ್ಕೆ ಪಶ್ಚಿಮ ರಾಷ್ಟ್ರಗಳ ಸೈನಿಕ ಸಹಾಯ ಅಗತ್ಯವೆಂದು ಪಾಶ್ಚಾತ್ಯ ರಾಷ್ಟ್ರಗಳ ವಾದಕ್ಕೆ ಈಜಿಪ್ಟಿನ ಒಪ್ಪಿಗೆಯಿಲ್ಲ. 1955ರ ಬಾಂಡುಂಗ್ ಸಮ್ಮೇಳನದಲ್ಲಿ ಈಜಿಪ್ಟ್ ಭಾರತದ ಅಲಿಪ್ತ ನೀತಿಯಿಂದ ಪ್ರಭಾವಿತವಾಯಿತು.1955ರವರೆಗೆ ಅಮೆರಿಕದಿಂದ ಸಾಮಗ್ರಿ ಹಾಗೂ ಶಸ್ತ್ರಗಳನ್ನು ಪಡೆದು ಇಸ್ರೇಲಿನ ವಿರುದ್ಧ ರಕ್ಷಣೆ ಪಡೆಯಲು ಪ್ರಯತ್ನ ನಡೆಸುತ್ತಿದ್ದ ಈಜಿಪ್ಟ್ ಅದು ದೊರೆಯದಂತೆ ಕಂಡುಬಂದಾಗಲಿ ಸೋವಿಯತ್ ಬಣದತ್ತ ತಿರುಗಿದ್ದು. ಅದು ಜೆóಕೊಸ್ಲೊವಾಕಿಯದೊಂದಿಗೆ ಶಸ್ತ್ರಾಸ್ತ್ರ ಒಪ್ಪಂದವನ್ನು ಮಾಡಿಕೊಂಡದ್ದು 1955ರಲ್ಲಿ.
ಸಾಮಾಜಿಕ ವ್ಯವಸ್ಥೆ
ಈಜಿಪ್ಟಿನ ಸ್ವಾಭಾವಿಕ ವಿಭಾಗಗಳು ಇದರ ಸಾಮಾಜಿಕ ವಿಭಾಗಗಳು ಇದರ ಸಾಮಾಜಿಕ ಜೀವನದ ಮೇಲೂ ತಮ್ಮ ಪ್ರಭಾವ ಬೀರಿವೆ. ನೈಲ್‍ನದಿಯ ಮಹಾಪೂರವೂ ಹಳೆಯ ಕಾಲದ ನೀರಾವರಿ ಪದ್ಧತಿಯೂ ಆಗಿನ ಸಾಮಾಜಿಕ ಸಂಘಟನೆಗಳನ್ನು ರೂಪಿಸಲು ಕಾರಣವಾಗಿದ್ದುವು. ಜಮೀನು ಗ್ರಾಮೀಣ ಗುಂಪುಗಳಿಗೆ ಸೇರಿತ್ತು. ಉಗಿಪಂಪುಗಳನ್ನು ನೀರಾವರಿಗಾಗಿ ಬಳಸಲಾರಂಭಿಸಿದ್ದು ಹತ್ತೊಂಬತ್ತನೆಯ ಶತಮಾನದಿಂದೀಚೆಗೆ. ಅನಂತರ ಅನೇಕ ಸಾಧನೆಗಳು ಬಳಕೆಗೆ ಬಂದುವು. ಈಗ ಸಿದ್ಧವಾಗಿರುವ ಅಸ್ವಾನ್ ಕಟ್ಟೆ ದೇಶದ ಸಾಮಾಜಿಕ ರಚನೆಯನ್ನೇ ಬದಲಾಯಿಸಿದೆ. ನೈಲ್‍ನದಿಯ ಪ್ರವಾಹವನ್ನು ತಡೆಹಿಡಿಯಲಾದದ್ದರಿಂದ ವ್ಯವಸಾಯಕ್ಕೆ ಹೆಚ್ಚು ಅನುಕೂಲವುಂಟಾಗಿದೆ. ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸಿ ಉದ್ಯೋಗಗಳಿಗಾಗಿ ಉಪಯೋಗಿಸಲಾಗುತ್ತಿದೆ.ಮೊದಲಿನ ಸಾಮಾಜಿಕ ರಚನೆ ಇಂದು ಸಡಿಲವಾಗುತ್ತದೆ. ಪ್ರವಾಹ ಭಯ ಇಲ್ಲದ್ದರಿಂದ ಈಗ ಎಲ್ಲಿ ಬೇಕಾದರೂ ವಾಸಿಸುವುದು ಸಾಧ್ಯ. ಇದರಿಂದಾಗಿ ಹೊಸ ಹೊಸ ಪಟ್ಟಣಗಳೇಳುತ್ತಿವೆ. ಆದರೆ ಗ್ರಾಮಗಳು ಇಂದಿಗೂ ಸಮಾಜದ ಮೂಲಘಟಕಗಳು. ಜಮೀನುದಾರಿ ಪದ್ಧತಿ ಇಂದು ಇಲ್ಲ. ಜಮೀನುಗಳನ್ನು ವ್ಯವಸಾಯಗಾರರಲ್ಲಿ ಹಂಚಲಾಗಿದೆ. ಆದರೆ ಬೆಳೆಯುತ್ತಿರುವ ಜನಸಂಖ್ಯೆಯದು ಒಂದು ಸಮಸ್ಯೆ.ಮೊದಲಿನಿಂದಲೂ ಈಜಿಪ್ಟಿನ ಸಮಾಜದಲ್ಲಿ ಕುಟುಂಬದ್ದು ಮಹತ್ತ್ವದ ಪಾತ್ರ. ಸಮಾಜದ ಅನೇಕ ಕಾರ್ಯಗಳನ್ನು ನಿರ್ವಹಿಸುವ ಹೊಣೆ ಅದರದೇ. ಕುಟುಂಬ ರಾಜಕೀಯ ಶಕ್ತಿಯ ಕೇಂದ್ರವೂ ಹೌದು. ವ್ಯಕ್ತಿತ್ವ ರೂಪುಗೊಳ್ಳಲು ಕುಟುಂಬವೇ ಸಾಧನ. ಕುಟುಂಬದ ನಿಯಮಗಳನ್ನು ಕಟ್ಟುನಿಟ್ಟಾಗಿ ಪಾಲಿಸುವುದು ಪ್ರತಿಯೊಬ್ಬನ ಕರ್ತವ್ಯ.
ಪಾಶ್ಚಾತ್ಯ ಸಂಸ್ಕøತಿ ಶಿಕ್ಷಣ
ಪಾಶ್ಚಾತ್ಯ ಸಂಸ್ಕøತಿ ಶಿಕ್ಷಣಗಳ ಪ್ರಭಾವದಿಂದ ಪಟ್ಟಣಗಳ ಸ್ಥಿತಿಯಲ್ಲೂ ಜೀವನಕ್ರಮದಲ್ಲೂ ಬದಲಾವಣೆಯಾಗುತ್ತಿದೆ. ಈಜಿಪ್ಟಿಯನ್ನರು ಪಟ್ಟಣಗಳಲ್ಲಿ ದೊರಕುವ ಶೈಕ್ಷಣಿಕ ಹಾಗೂ ಆರ್ಥಿಕ ಸೌಲಭ್ಯಗಳಿಗೆ ಮಾರು ಹೋಗುತ್ತಿದ್ದಾರೆ. ಪಾಶ್ಚಾತ್ಯ ಮಾದರಿಯ ಸಂಸ್ಥೆಗಳು ಪಟ್ಟಣಗಳಲ್ಲಿ ಬೇರೂರುತ್ತಿವೆ. ಆಧುನಿಕ ಶಾಲೆಗಳಿಗೂ ಹೊಸ ಔದ್ಯೋಗಿಕ ಕೇಂದ್ರಗಳಿಗೂ ವಾಣಿಜ್ಯ ಶಾಖೆಗಳಿಗೂ ಪಟ್ಟಣಗಳೇ ಕೇಂದ್ರ. ಹೀಗಾಗಿ ಪಟ್ಟಣಗಳ ಹೊಟ್ಟೆ ಉಬ್ಬುತ್ತಿವೆ. ಕೈರೊ, ಅಲೆಕ್ಸಾಂಡ್ರಿಯ ಮುಂತಾದ ಪಟ್ಟಣಗಳು ಹಳತು-ಹೊಸತುಗಳ ಸಂಗಮ. ಒಂದೆಡೆ ಹಳ್ಳಿಗರ ಹಳೆ ಪದ್ಧತಿ; ಇನ್ನೊಂದೆಡೆ ಪಟ್ಟಣಿಗರ ಹೊಸ ಜೀವನ ರೀತಿ. ಈ ಎರಡಕ್ಕೂ ಅಂತರವಿದೆ. ಹೊಸ ವಾತಾವರಣದಲ್ಲಿ ಬೆಳೆದ ತರುಣರ ಪೀಳಿಗೆಯಲ್ಲಿ ಹೆಚ್ಚು ವಿಚಾರಶೀಲತೆಯನ್ನೂ ಕ್ರಿಯಾಶೀಲತೆಯನ್ನೂ ಕಾಣಬಹುದು. ಸಮಾಜದಲ್ಲಿ ಹೆಣ್ಣುಮಕ್ಕಳ ಸ್ಥಾನಮಾನಗಳೂ ಸುಧಾರಿಸುತ್ತಿವೆ. ಅವರೂ ವೈದ್ಯ, ಶಿಕ್ಷಣ ಮುಂತಾದ ಕ್ಷೇತ್ರಗಳಲ್ಲಿ ವೃತ್ತಿ ಹಿಡಿಯುತ್ತಿದ್ದಾರೆ.
ಆರ್ಥಿಕ ಪ್ರಗತಿ
ಆರ್ಥಿಕ ಪ್ರಗತಿ, ಜನಜೀವನ ಮಟ್ಟದ ಸುಧಾರಣೆ. ಸಕಲರಿಗೆ ಶಿಕ್ಷಣ, ರಾಜಕೀಯ ಒಗ್ಗಟ್ಟು ಮುಂತಾದವುಗಳನ್ನು ಸಾಧಿಸಲು ಈಜಿಪ್ಟ್ ಸರ್ಕಾರ ಶ್ರಮಿಸುತ್ತಿದೆ. ಕಳೆದ ದಶಕದಲ್ಲಿ ಶಾಲೆ ಮತ್ತು ವಿಶ್ವವಿದ್ಯಾಲಯಗಳ ಕ್ಷೇತ್ರವನ್ನು ವಿಸ್ತರಿಸಲಾಯಿತು. 1961ರಲ್ಲಿ ಆಯವ್ಯಯದ 16.5% ರಷ್ಟು ಭಾಗ ಶಿಕ್ಷಣಕ್ಕಾಗಿ ವ್ಯಯವಾಯಿತು. ಆದರೂ ನಿರ್ದಿಷ್ಟ ಗುರಿಯನ್ನೂ ಮುಟ್ಟಿಲ್ಲ.ಪ್ರಜೆಗಳು ರಾಜಕೀಯದಲ್ಲಿ ಭಾಗವಹಿಸಲು ನಡೆಸಿದ ಪ್ರಯತ್ನಗಳು ವಿಫಲಗೊಳ್ಳುತ್ತಿದೆ. ಕೆಲ ಸಾಮಾಜಿಕ ಹಾಗೂ ಧಾರ್ಮಿಕ ಪಕ್ಷಗಳು ಪ್ರಜಾತಂತ್ರವನ್ನೂ ಪಾಶ್ಚಾತ್ಯ ಶಿಕ್ಷಣಪದ್ಧತಿಯನ್ನೂ ವಿರೋಧಿಸುತ್ತವೆ. ಈ ರಾಷ್ಟ್ರದ ಪ್ರಗತಿಗೆ ಇಸ್ರೇಲ್ ವಿರಸವೊಂದು ದೊಡ್ಡತಡೆ. ಈಜಿಪ್ಟಿನ ಆಡಳಿತ ಇಂದು ಆಂತರಿಕ ವಿರೋಧವನ್ನೂ ನೆರೆದೇಶದ ವೈರವನ್ನೂ ಪಾಶ್ಚಾತ್ಯ ರಾಷ್ಟ್ರಗಳ ಅಸಮಾಧಾನವನ್ನೂ ಏಕಕಾಲದಲ್ಲಿ ಎದುರಿಸಬೇಕಾಗಿದೆ.
ಪಶ್ಚಿಮ ಬಂಗಾಳ ವಿಧಾನಸಭೆಗೆ ಚುನಾವಣೆ, 2016
ಉಲ್ಲೇಖ
ವರ್ಗ:ಭಾರತದ ಚುನಾವಣೆಗಳು ವರ್ಗ:ಭಾರತ ವರ್ಗ:ವಿಧಾನಸಭೆ ಚುನಾವಣೆಗಳು ವರ್ಗ:ಪಶ್ಚಿಮ ಬಂಗಾಳ .
ಫೈಝರ್
ಫಿಜರ್‌ ಇನ್‌ಕಾರ್ಪೊರೇಟೆಡ್‌ (
ಫಿಜರ್‌ ಇನ್‌ಕಾರ್ಪೊರೇಟೆಡ್‌ (nyse: PFE) ಒಂದು ಔಷಧವಸ್ತುಗಳ ಕಂಪನಿಯಾಗಿದ್ದು, ಪ್ರಪಂಚದಲ್ಲೇ ಮಾರಾಟದಲ್ಲಿ ಪ್ರಥಮ ಸ್ಥಾನವನ್ನು ಪಡೆದಿದೆ. ಈ ಕಂಪನಿಯು ನ್ಯೂಯಾರ್ಕ್ ನಗರದಲ್ಲಿದೆ. ಇದರ ಸಂಶೋಧನಾ ಪ್ರಧಾನ ಕಛೇರಿಯು ಕನೆಕ್ಟಿಕಟ್‌‌ನ ಗ್ರೋಟನ್‌‌ನಲ್ಲಿದೆ. ಇದು ಲಿಪಿಟರ್‌ (ಅಟೋರ್ವಸ್ಟಾಟಿನ್‌, ಕಡಿಮೆ ರಕ್ತದ ಕೊಲೆಸ್ಟರಾಲ್‌ಗೆ ಬಳಸಲಾಗುತ್ತದೆ); ನರರೋಗದ ನೋವಿನ/ಫೈಬ್ರೊಮ್ಯಾಲ್ಗಿಯ ಔಷಧಿ ಲಿರಿಕಾಲ(ಪ್ರಿಗಾಬಲಿನ್); ಬಾಯಿಯ ಶಿಲೀಂಧ್ರ-ಪ್ರತಿರೋಧ ಔಷಧಿ ಡೈಫ್ಲುಕಾನ್ (ಫ್ಲುಕಾನಜೋಲ್), ಪ್ರತಿಜೀವಕ ಜಿತ್ರೊಮ್ಯಾಕ್ಸ್ (ಅಜಿತ್ರೊಮೈಸಿನ್‌), ನಿಮಿರುವಿಕೆಯ ಅಪಸಾಮಾನ್ಯ ಕ್ರಿಯೆಗಾಗಿ ವಯಾಗ್ರ (ಸಿಲ್ಡೆನಾಫಿಲ್) ಮತ್ತು ಉರಿಯೂತ-ನಿರೋಧಕ ಸೆಲೆಬ್ರೆಕ್ಸ್ (ಸೆಲೆಕೋಕ್ಸಿಬ್‌) (ಇದನ್ನು USA ಮತ್ತು ಕೆನಡಾದ ಹೊರಗಿನ ಕೆಲವು ರಾಷ್ಟ್ರಗಳಲ್ಲಿ, ಮುಖ್ಯವಾಗಿ ದಕ್ಷಿಣ ಅಮೆರಿಕದಲ್ಲಿ, ಸೆಲೆಬ್ರಾ ಎಂದು ಕರೆಯುತ್ತಾರೆ) ಮೊದಲಾದವನ್ನು ತಯಾರಿಸುತ್ತದೆ. ಇದರ ಪ್ರಧಾನ ಕಛೇರಿಯು ನ್ಯೂಯಾರ್ಕ್ ನಗರದ ಮಿಡ್‌ಟೌನ್ ಮ್ಯಾನ್ಹ್ಯಾಟನ್‌ನಲ್ಲಿದೆ.
ಫಿಜರ್‌ನ ಷೇರುಗಳು ೨೦೦೪ರ ಎಪ್ರಿಲ್ ೮ರಂದು ಡೌ ಜೋನ್ಸ್ ಇಂಡಸ್ಟ್ರಿಯಲ್ ಆವರೇಜ್‌ನ ಘಟಕವಾದವು.
ಫಿಜರ್‌ ೨೦೦೯ರಲ್ಲಿ U.S. ಇತಿಹಾಸದಲ್ಲೇ ಅತಿ ದೊಡ್ಡ ಆರೋಗ್ಯ ರಕ್ಷಣಾ ವಂಚನೆಯ ತಪ್ಪೊಪ್ಪಿಕೊಂಡಿತು ಮತ್ತು ಅದರ ನಾಲ್ಕು ಔಷಧಿಗಳ ಅಕ್ರಮ ಮಾರಾಟಕ್ಕಾಗಿ ಅದಕ್ಕೆ ಅತ್ಯಂತ ಹೆಚ್ಚಿನ ಅಪರಾಧ ದಂಡವನ್ನು ವಿಧಿಸಲಾಯಿತು. ಇದು ಕಳೆದ ಹತ್ತು ವರ್ಷಗಳಲ್ಲಿ U.S. ನ್ಯಾಯ ವಿಭಾಗದೊಂದಿಗಿನ ಫಿಜರ್‌ನ ನಾಲ್ಕನೇ ವ್ಯಾಜ್ಯ ತೀರ್ಮಾನವಾಗಿದೆ, ಫಿಜರ್‌ಅನ್ನು ಪುನರಾವರ್ತಿಸುವ ಅಪರಾಧಿ ಎಂದು ಕರೆಯಲಾಗುತ್ತದೆ.
೨೦೦೯ರ ಜನವರಿ ೨೬ರಂದು, ಫಿಜರ್‌ ದೊಡ್ಡ ಔಷಧಿ ಕಂಪನಿ ವ್ಯೆತ್ಅನ್ನು US$೬೮ ಶತಕೋಟಿಗೆ ಖರೀದಿಸಲು ಒಪ್ಪಿಕೊಂಡಿತು, ಇದು ಹಣ, ಷೇರುಗಳು ಮತ್ತು ಸಾಲಗಳೊಂದಿಗೆ ಹಣಕಾಸು ಒದಗಿಸುವ ಒಪ್ಪಂದವಾಗಿದೆ. ಈ ಒಪ್ಪಂದವು ೨೦೦೯ರ ಅಕ್ಟೋಬರ್ ೧೫ರಂದು ಪೂರ್ಣಗೊಂಡಿತು.
ಇತಿಹಾಸ
ಫಿಜರ್‌ ಕಂಪನಿಗೆ ಆ ಹೆಸರನ್ನು ಜರ್ಮನ್-ಅಮೆರಿಕನ್ ಸೋದರಸಂಬಂಧಿಗಳಾದ ಚಾರ್ಲ್ಸ್ ಫಿಜರ್‌ ಮತ್ತು ಚಾರ್ಲ್ಸ್ ಎರ್ಹಾರ್ಡ್ಟ್‌‌ರ (ಅವರು ಮೂಲತಃ ಜರ್ಮನಿಯ ಲುಡ್ವಿಗ್ಸ್‌ಬರ್ಗ್‌ನವರು) ನಂತರ ಇಡಲಾಯಿತು. ಅವರು ಒಂದು ಸಣ್ಣ ರಾಸಾಯನಿಕ ಪದಾರ್ಥಗಳ ವ್ಯವಹಾರ ಚಾರ್ಲ್ಸ್ ಫಿಜರ್‌ ಆಂಡ್ ಕಂಪನಿ ಯನ್ನು ೧೮೪೯ರಲ್ಲಿ ಬ್ರೂಕ್ಲಿನ್‌ನ ವಿಲಿಯಮ್ಸ್‌ಬರ್ಗ್‌‌ನ ಹ್ಯಾರಿಸನ್ ಅವೆನ್ಯೂ ಮತ್ತು ಬಾರ್ಟ್ಲೆಟ್ ಸ್ಟ್ರೀಟ್‌ ಛೇದಿಸುವ ಸ್ಥಳದಲ್ಲಿನ ಕಟ್ಟಡವೊಂದರಲ್ಲಿ ಆರಂಭಿಸಿದರು. ಅಲ್ಲಿ ಅವರು ಸ್ಯಾಂಟೋನಿನ್ ಎಂಬ ಪರೋಪಜೀವಿ-ನಿರೋಧಕವನ್ನು ತಯಾರಿಸಿದರು. ಇದು ತಕ್ಷಣದಲ್ಲೇ ಯಶಸ್ಸನ್ನು ಗಳಿಸಿಕೊಟ್ಟಿತು. ಆದರೆ ಇದು ೧೮೮೦ರಲ್ಲಿ ಸಿಟ್ರಿಕ್ ಆಮ್ಲದ ತಯಾರಿಕೆಯನ್ನು ಆರಂಭಿಸಿದಾಗ ಫಿಜರ್‌ನ ನಿಜವಾದ ಬೆಳವಣಿಗೆಯು ಪ್ರಾರಂಭವಾಯಿತು. ಫಿಜರ್‌ ಹ್ಯಾರಿಸನ್ ಅವೆನ್ಯೂ, ಗೆರ್ರಿ ಸ್ಟ್ರೀಟ್‌ ಮತ್ತು ಫ್ಲಶಿಂಗ್ ಅವೆನ್ಯೂವಿನಲ್ಲಿ ಅದರ ಪ್ರಯೋಗಾಲಯ ಮತ್ತು ಕಾರ್ಖಾನೆಯನ್ನು ವಿಸ್ತರಿಸುವುದಕ್ಕಾಗಿ ಭೂಮಿ ಖರೀದಿಸುವುದನ್ನು ಮುಂದುವರಿಸಿತು. ಆ ಸೌಕರ್ಯವನ್ನು ಫಿಜರ್‌ ೨೦೦೫ರವರೆಗೆ ಬಳಸಿತು, ನಂತರ ಅದು ಅದರ ಮೂಲ ಸ್ಥಾವರವನ್ನು ಅನೇಕ ಇತರೆಗಳೊಂದಿಗೆ ಮುಚ್ಚಿತು. ಫಿಜರ್‌ ಅದರ ಮೂಲ ಕಾರ್ಯನಿರ್ವಾಹಕ ಪ್ರಧಾನ ಕಛೇರಿಯನ್ನು ಮ್ಯಾನ್ಹ್ಯಾಟನ್‌ನ ೮೧ ಮೈಡನ್ ಲೇನ್‌ನಲ್ಲಿ ಸ್ಥಾಪಿಸಿತು. ೧೯೦೬ರಲ್ಲಿ ಇದರ ಒಟ್ಟು ಮಾರಾಟವು ಸುಮಾರು $೩ ದಶಲಕ್ಷದಷ್ಟಿತ್ತು.
ವಿಶ್ವ ಸಮರ I ಫಿಜರ್‌ ಸಿಟ್ರಿಕ್ ಆಮ್ಲದ ತಯಾರಿಕೆಗಾಗಿ ಇಟಲಿಯಿಂದ ಆಮದು ಮಾಡಿಕೊಳ್ಳುತ್ತಿದ್ದ ಕ್ಯಾಲ್ಸಿಯಂ ಸಿಟ್ರೇಟ್‌‌ನ ಕೊರತೆಯನ್ನು ಉಂಟುಮಾಡಿತು. ಇದರಿಂದಾಗಿ ಈ ಕಂಪನಿಯು ಅದರ ಪರ್ಯಾಯ ಪೂರೈಕೆಗಾಗಿ ಹುಡುಕಾಡಲು ಆರಂಭಿಸಿತು. ಫಿಜರ್‌ ರಾಸಾಯನಿಕ ತಜ್ಞರು ಸಕ್ಕರೆಯನ್ನು ಸಿಟ್ರಿಕ್ ಆಮ್ಲವಾಗಿ ಕಿಣ್ವನಕ್ಕೆ ಗುರಿಪಡಿಸುವ ಶಿಲೀಂಧ್ರದ ಬಗ್ಗೆ ತಿಳಿದುಕೊಂಡರು ಮತ್ತು ಅವರು ೧೯೧೯ರಲ್ಲಿ ಈ ಮೂಲದಿಂದ ಸಿಟ್ರಿಕ್ ಆಮ್ಲವನ್ನು ತಯಾರಿಸಿ ಲಾಭ ಪಡೆಯಲು ಸಮರ್ಥರಾದರು. ಆ ಮೂಲಕ ಫಿಜರ್‌ ಕಿಣ್ವನದಿಂದ ಉತ್ಪತ್ತಿ ಮಾಡುವ ತಂತ್ರಜ್ಞಾನದಲ್ಲಿ ತನ್ನ ನೈಪುಣ್ಯತೆಯನ್ನು ಅಭಿವೃದ್ಧಿಪಡಿಸಿತು. ಈ ನೈಪುಣ್ಯತೆಯನ್ನು ವಿಶ್ವ ಸಮರ IIರ ಸಂದರ್ಭದಲ್ಲಿ U.S. ಸರ್ಕಾರದ ಅವಶ್ಯಕತೆಗೆ ಪ್ರತಿಕ್ರಿಯೆಯಾಗಿ ಹೆಚ್ಚಿನ ಪ್ರಮಾಣದ ಪೆನಿಸಿಲಿನ್‌‌ನ ಉತ್ಪತ್ತಿಗೆ ಬಳಸಿಕೊಳ್ಳಲಾಯಿತು. ಈ ಪ್ರತಿಜೀವಕವು ಗಾಯಗೊಂಡ ಒಟ್ಟುಗೂಡಿದ-ಸೈನಿಕರಿಗೆ ಚಿಕಿತ್ಸೆ ನೀಡಲು ಅಗತ್ಯವಾಗಿತ್ತು. ವಾಸ್ತವವಾಗಿ D-ಡೇಯ ಸೈನ್ಯದೊಂದಿಗೆ ದಡದ ಕಡೆಗೆ ಹೋದ ಹೆಚ್ಚಿನ ಪೆನಿಸಿಲಿನ್‌ಅನ್ನು ಫಿಜರ್ ತಯಾರಿಸಿತು‌.
ಪೆನಿಸಿಲಿನ್‌ ಉತ್ಪಾದನೆಯ ಯಶಸ್ಸಿನ ನಂತರ ೧೯೪೦ರಲ್ಲಿ ಪೆನಿಸಿಲಿನ್ ತುಂಬಾ ಅಗ್ಗವಾಯಿತು ಮತ್ತು ಫಿಜರ್ ಅದರ ಪ್ರಯತ್ನಗಳಿಗೆ ತುಂಬಾ ಕಡಿಮೆ ಲಾಭವನ್ನು ಪಡೆಯಿತು. ಆದ್ದರಿಂದ ೧೯೪೦ರ ಉತ್ತರಾರ್ಧದಲ್ಲಿ ಫಿಜರ್‌ ಹೆಚ್ಚಿನ ಲಾಭದ ಪ್ರಬಲತೆಯೊಂದಿಗೆ ಹೊಸ ಪ್ರತಿಜೀವಕಗಳ ಉತ್ಪಾದನೆಗೆ ನಿರ್ಧರಿಸಿತು. ಟೆರ್ರಾಮೈಸಿನ್‌‌ನ (ಆಸ್ಕಿಟೆಟ್ರಾಸೈಕ್ಲಿನ್) ಆವಿಷ್ಕಾರ ಮತ್ತು ವ್ಯಾಪಾರೀಕರಣವು ೧೯೫೦ರಲ್ಲಿ ಫಿಜರ್‌ ಕಂಪನಿಯನ್ನು ಸಣ್ಣ ಮಟ್ಟ ರಾಸಾಯನಿಕ ಪದಾರ್ಥಗಳ ತಯಾರಿಕೆಯಿಂದ ಸಂಶೋಧನಾ-ಆಧಾರಿತ ಔಷಧವಸ್ತುಗಳ ಕಂಪನಿಯಾಗಿ ಬಲಾವಣೆಗೊಳ್ಳುವಂತೆ ಮಾಡಿತು. ಫಿಜರ್‌ ಅದರ ಸಂಶೋಧನೆಯನ್ನು ಕಿಣ್ವನದಿಂದ ಉತ್ಪತ್ತಿಮಾಡುವ ತಂತ್ರಜ್ಞಾನದಲ್ಲಿ ವರ್ಧಿಸುವುದಕ್ಕಾಗಿ, ರಾಸಾಯನಿಕ ಸಂಶ್ಲೇಷಣೆಯ ಮೂಲಕ ಔಷಧಿಗಳನ್ನು ಆವಿಷ್ಕರಿಸುವ ಯೋಜನೆಯನ್ನು ಆರಂಭಿಸಿತು. ಫಿಜರ್‌ ೧೯೫೯ರಲ್ಲಿ ೭೦೦-ಎಕರೆಯ ಪ್ರಾಣಿಸಾಕಣೆ ಕೇಂದ್ರದಲ್ಲಿ ಒಂದು ಪ್ರಾಣಿ ಆರೋಗ್ಯ ವಿಭಾಗ ಮತ್ತು ಇಂಡಿಯಾನದ ಟೆರ್ರೆ ಹಾಟೆಯಲ್ಲಿ ಸಂಶೋಧನಾ ಕೇಂದ್ರವನ್ನು ಆರಂಭಿಸಿತು.
೧೯೫೦ರ ಹೊತ್ತಿಗೆ ಫಿಜರ್‌ ಕಂಪನಿಯು ಬೆಲ್ಜಿಯಂ, ಬ್ರೆಜಿಲ್‌, ಕೆನಡಾ, ಕ್ಯೂಬಾ, ಇರಾನ್, ಮೆಕ್ಸಿಕೊ, ಪನಾಮ, ಪ್ಯುಯೆರ್ಟೊ ರಿಕೊ, ಟರ್ಕಿ ಮತ್ತು ಯುನೈಟೆಡ್ ಕಿಂಗ್ಡಮ್ ಮೊದಲಾದೆಡೆಗಳಲ್ಲಿ ಸ್ಥಾಪನೆಯಾಯಿತು. ೧೯೬೦ರಲ್ಲಿ ಈ ಕಂಪನಿಯು ಅದರ ಔಷಧಿಯ ಸಂಶೋಧನಾ ಪ್ರಯೋಗಾಲಯದ ಕಾರ್ಯಾಚರಣೆಗಳನ್ನು ಕನೆಕ್ಟಿಕಟ್‌ನ ಗ್ರೋಟನ್‌ನ ಹೊಸ ಕೇಂದ್ರಕ್ಕೆ ಸ್ಥಳಾಂತರಿಸಿತು. ೧೯೮೦ರಲ್ಲಿ ಫಿಜರ್‌ ಫೆಲ್ಡೆನ್‌ (ಪಿರೋಕ್ಸಿಕಮ್‌)ಅನ್ನು ಮಾರುಕಟ್ಟೆಗೆ ತಂದಿತು. ಇದು ಉರಿಯೂತ-ಪ್ರತಿರೋಧಕ ಔಷಧಿಯಾಗಿದ್ದು, ಮಾರಾಟದಲ್ಲಿ ಒಟ್ಟು ಒಂದು ಶತಕೋಟಿ ಅಮೆರಿಕ ಸಂಯುಕ್ತ ಸಂಸ್ಥಾನದ ಡಾಲರ್‌ಗಳನ್ನು ತಲುಪಿದ ಫಿಜರ್‌ನ ಮೊದಲ ಉತ್ಪನ್ನವಾಗಿದೆ.
೧೯೮೦ ಮತ್ತು ೧೯೯೦ರ ದಶಕದಲ್ಲಿ ಫಿಜರ್‌ ಜೊಲೋಫ್ಟ್‌, ಲಿಪಿಟರ್‌, ನೋರ್ವಾಸ್ಕ್‌, ಜಿತ್ರೊಮ್ಯಾಕ್ಸ್, ಅರಿಸೆಪ್ಟ್, ಡಿಫ್ಲುಕ್ಯಾನ್ ಮತ್ತು ವಯಾಗ್ರ ಮೊದಲಾದ ಔಷಧಿಗಳ ಆವಿಷ್ಕಾರ ಮತ್ತು ಮಾರಾಟದ ಮೂಲಕ ಹೆಚ್ಚಿನ ಬೆಳವಣಿಗೆ ಕಂಡಿತು. ಫಿಜರ್‌ ಇತ್ತೀಚೆಗೆ ವಾರ್ನರ್-ಲ್ಯಾಂಬರ್ಟ್ (೨೦೦೦) ಫಾರ್ಮೇಶಿಯ (೨೦೦೩) ಮತ್ತು ವ್ಯೆತ್ (೨೦೦೯) ಮೊದಲಾದವುಗಳೊಂದಿಗೆ ಸೇರಿಕೊಂಡು ಅಭಿವೃದ್ಧಿಯಾಗಿದೆ.
ಬ್ಯುಸಿನೆಸ್‌ವೀಕ್‌‌ನ ೨೦೧೦ರ ಜುಲೈ ತಿಂಗಳ ಲೇಖನವೊಂದು, ಅಪರಾಧದ ಆರೋಪದ ಬದಲಿಗೆ ಸಿವಿಲ್ ದಾವೆಗಳನ್ನು ಹೂಡುವ ಮೂಲಕ ನಕಲಿ ಔಷಧಿ ತಯಾರಕರ ವಿರುದ್ಧ ಹೋರಾಡುವಲ್ಲಿ ಫಿಜರ್‌ ಹೆಚ್ಚು ಯಶಸ್ಸು ಕಂಡಿದೆ ಎಂದು ವರದಿ ಮಾಡಿದೆ. ವಂಚನೆಗಳನ್ನು ಪತ್ತೆಹಚ್ಚಲು ಮತ್ತು ಟ್ರೇಡ್‌ಮಾರ್ಕ್ ಉಲ್ಲಂಘನೆಗಾಗಿ ಸಿವಿಲ್ ದಾವೆಗಳನ್ನು ಹೂಡಲು ಬಳಸಲಾಗುವ ಸಾಕ್ಷ್ಯಾಧಾರವನ್ನು ಒಟ್ಟುಗೂಡಿಸಲು ಫಿಜರ್‌ ಪ್ರಪಂಚದಾದ್ಯಂತ ಸುಂಕದ ಖಾತೆ ಮತ್ತು ನಾರ್ಕೊಟಿಕ್ ತಜ್ಞರನ್ನು ನೇಮಿಸಿದೆ. ೨೦೦೭ರಿಂದ ಫಿಜರ್‌ ತನಿಖೆಗಳು ಮತ್ತು ಕಾನೂನು ಶುಲ್ಕಗಳಿಗಾಗಿ $೩.೩ ದಶಲಕ್ಷದಷ್ಟು ಹಣ ಖರ್ಚು ಮಾಡಿದೆ. ನಂತರ ಸುಮಾರು $೫.೧ ದಶಲಕ್ಷದಷ್ಟು ಗಳಿಸುವ ಮೂಲಕ ಚೇತರಿಸಿಕೊಂಡಿತು. ಅಲ್ಲದೆ ಇದು ಮತ್ತೆ $೫ ದಶಲಕ್ಷದಷ್ಟನ್ನು ಮುಂದುವರಿಯುತ್ತಿರುವ ಕೇಸ್‌ಗಳಿಗಾಗಿ ಮೀಸಲಿರಿಸಿದೆ.
ಸಾಂಸ್ಥಿಕ ರಚನೆ
ಫಿಜರ್‌‌ನ ನಿರ್ದೇಶಕರ ಮಂಡಳಿಯ ಪ್ರಸ್ತುತದ ಸದಸ್ಯರೆಂದರೆ: ಮೈಕೆಲ್ S. ಬ್ರೌನ್, M. ಆಂಥೋನಿ ಬರ್ನ್ಸ್, ರಾಬರ್ಟ್ ಬರ್ಟ್, ಡಾನ್ ಕಾರ್ನ್‌ವೆಲ್, ವಿಲಿಯಂ H. ಗ್ರೇ, ಫ್ರಾನ್ಸಸ್ D. ಫರ್ಗ್ಯುಸನ್, ಕಾನ್ಸ್ಟಾನ್ಸ್ ಹಾರ್ನರ್, ವಿಲಿಯಂ R. ಹೋವೆಲ್, ಸ್ಟ್ಯಾನ್ಲೆ ಐಕೆನ್ಬೆರಿ, ಜೆಫ್ ಕಿಂಡ್ಲರ್ (ಅಧ್ಯಕ್ಷ), ಜಾರ್ಜ್ ಲಾರ್ಚ್, ಜಾನ್ P. ಮ್ಯಾಸ್ಕೊಟ್ಟೆ, ಡ್ಯಾನ ಮೆಡ್, ರುತ್ J. ಸೈಮನ್ಸ್ ಮತ್ತು ವಿಲಿಯಂ ಸ್ಟೀರೆ.
ಫಿಜರ್‌ ನಾಲ್ಕು ವಿಭಾಗಗಳನ್ನು ಹೊಂದಿದೆ: ಹ್ಯೂಮನ್ ಹೆಲ್ತ್ (೨೦೦೫ರ ಮಾರಾಟಗಳಲ್ಲಿ $೪೪.೨೮B), ಕನ್ಯೂಮರ್ ಹೆಲ್ತ್‌ಕೇರ್ (೨೦೦೫ರ ಮಾರಾಟಗಳಲ್ಲಿ $೩.೮೭B), ಆನಿಮಲ್ ಹೆಲ್ತ್ (೨೦೦೫ರ ಮಾರಾಟಗಳಲ್ಲಿ $೨.೨B) ಕಾರ್ಪೊರೇಟ್ ಗ್ರೂಪ್ಸ್ (ಇದು ಕಾನೂನು, ಹಣಕಾಸು ಮತ್ತು HRಅನ್ನು ಒಳಗೊಳ್ಳುತ್ತದೆ). ೨೦೦೬ರ ಜೂನ್ ೨೬ರಂದು, ಫಿಜರ್‌ ಅದರ ಕನ್ಸೂಮರ್ ಹೆಲ್ತ್‌ಕೇರ್‌ ಘಟಕವನ್ನು (ಲಿಸ್ಟರಿನ್‌, ನಿಕೋರೆಟ್ಟೆ, ವಿಸಿನ್, ಸುಡಾಫೆಡ್ ಮತ್ತು ನಿಯೋಸ್ಪೊರಿನ್ ಮೊದಲಾದವುಗಳ ತಯಾರಕ) ಜಾನ್ಸನ್ ಆಂಡ್ ಜಾನ್ಸನ್‌‌ಗೆ $೧೬.೬ ಶತಕೋಟಿಗೆ ಮಾರಾಟ ಮಾಡುತ್ತದೆಂದು ಘೋಷಿಸಿತು.
ವಾರ್ನರ್-ಲ್ಯಾಂಬರ್ಟ್‌ / ಪಾರ್ಕೆ-ಡೇವಿಸ್‌ / ಎಗೌರನ್‌
ವಾರ್ನರ್-ಲ್ಯಾಂಬರ್ಟ್‌ಅನ್ನು ೧೮೫೬ರಲ್ಲಿ ಫಿಲಡೆಲ್ಫಿಯಾದಲ್ಲಿ ಒಂದು ಔಷಧಿ ವಿಲಿಯಂ R. ವಾರ್ನರ್ ಸ್ಥಾಪಿಸಿದನು. ಮಾತ್ರೆಗಳಿಗೆ ಕವಚ ಹಾಕುವ ಕ್ರಿಯೆಯನ್ನು ಆವಿಷ್ಕರಿಸಿದುದು ವಾರ್ನರ್‌ಗೆ ಸ್ಮಿತ್ಸೋನಿಯನ್ ಇನ್‌ಸ್ಟಿಟ್ಯೂಶನ್‌ನಲ್ಲಿ ಒಂದು ಸ್ಥಾನವನ್ನು ತಂದುಕೊಟ್ಟಿತು. ಪಾರ್ಕೆ-ಡೇವಿಸ್‌ ೧೮೬೬ರಲ್ಲಿ ಡೆಟ್ರೋಯಟ್‌ನಲ್ಲಿ ಹರ್ವೆ ಪಾರ್ಕೆ ಮತ್ತು ಜಾರ್ಜ್ ಡೇವಿಸ್‌ನಲ್ಲಿ ಸ್ಥಾಪಿಸಲ್ಪಟ್ಟಿತು. ವಾರ್ನರ್-ಲ್ಯಾಂಬರ್ಟ್‌ ೧೯೭೬ರಲ್ಲಿ ಪಾರ್ಕೆ-ಡೇವಿಸ್‌ರ ಮಾಲಿಕತ್ವವನ್ನು ವಹಿಸಿಕೊಂಡಿತು ಹಾಗೂ ೧೯೯೩ರಲ್ಲಿ ವಿಲ್ಕಿನ್ಸನ್ ಸೋರ್ಡ್ ಮತ್ತು ೧೯೯೯ರಲ್ಲಿ ಎಗೌರನ್‌ಅನ್ನು ಪಡೆದುಕೊಂಡಿತು. ೨೦೦೦ರಲ್ಲಿ ಫಿಜರ್‌ ವಾರ್ನರ್-ಲ್ಯಾಂಬರ್ಟ್‌ನ ಮಾಲಿಕತ್ವವನ್ನು ವಹಿಸಿಕೊಂಡಿತು.
ಫಾರ್ಮೇಶಿಯಾ / ಅಪ್‌ಜಾನ್‌ / ಸೀರ್ಲೆ
ಸೀರ್ಲೆಯು ನೆಬ್ರಾಸ್ಕದ ಒಮಾಹದಲ್ಲಿ ೧೮೮೮ರಲ್ಲಿ ಸ್ಥಾಪನೆಯಾಯಿತು. ಗಿಡೆಯಾನ್ ಡೇನಿಯಲ್ ಸೀರ್ಲೆಯು ಇದರ ಸ್ಥಾಪಕನು. ೧೯೦೮ರಲ್ಲಿ ಈ ಕಂಪನಿಯು ಚಿಕಾಗೊದಲ್ಲಿ ಸಂಘಟಿತವಾಯಿತು. ೧೯೪೧ರಲ್ಲಿ ಈ ಕಂಪನಿಯು ಅದರ ಪ್ರಧಾನ ಕಛೇರಿಯನ್ನು ಇಲ್ಲಿನೋಯಿಸ್‌ನ ಸ್ಕೋಕಿಯಲ್ಲಿ ಸ್ಥಾಪಿಸಿತು. ಇದನ್ನು ೧೯೮೫ರಲ್ಲಿ ಸೇಂಟ್ ಲೂಯಿಸ್‍‌ನಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿರುವ ಮೊನ್ಸಾಂಟೊ ಕಂಪನಿ ಪಡೆದುಕೊಂಡಿತು.
ಅಪ್‌ಜಾನ್‌ ಕಂಪನಿಯು ಔಷಧಿ ತಯಾರಿಸುವ ವ್ಯವಹಾರ ಸಂಸ್ಥೆಯಾಗಿದ್ದು, ಇದನ್ನು ಮಿಚಿಗನ್ ವಿಶ್ವವಿದ್ಯಾನಿಲಯದ ವೈದ್ಯಕೀಯ ಶಾಲೆಯ ೧೮೭೫ರ ಪದವೀಧರ ವಿಲಿಯಂ E. ಅಪ್‌ಜಾನ್‌ ೧೮೮೬ರಲ್ಲಿ ಮಿಚಿಗನ್‌ನ ಕಾಲಮಾಜೂದಲ್ಲಿ ಸ್ಥಾಪಿಸಿದನು. ಈ ಕಂಪನಿಯನ್ನು ಮೂಲತಃ ಸುಲಭವಾಗಿ ಜೀರ್ಣವಾಗುವ ಚೂರ್ಣ್ಯ ಮಾತ್ರೆಗಳನ್ನು ತಯಾರಿಸಲು ರೂಪಿಸಲಾಯಿತು.
೨೦೦೨ರಲ್ಲಿ, ಫಿಜರ್‌ ಫಾರ್ಮೇಶಿಯಾದೊಂದಿಗೆ ವಿಲೀನಗೊಂಡಿತು. ಈ ವಿಲೀನವನ್ನು ಉತ್ಪನ್ನವೊಂದರ ಸಂಪೂರ್ಣ ಹಕ್ಕನ್ನು ಪಡೆಯುವ ಉದ್ದೇಶದಿಂದ ಮಾಡಲಾಯಿತು. ಆ ಸಂದರ್ಭದಲ್ಲಿ ಸೆಲೆಬ್ರೆಕ್ಸ್ (ಸೆಲೆಕೋಕ್ಸಿಬ್‌), COX-೨ ಪ್ರತಿರೋಧಕವು ಜಂಟಿಯಾಗಿ ಸೀರ್ಲೆ (ಫಾರ್ಮೇಶಿಯಾದಿಂದ ಪಡೆದ) ಮತ್ತು ಫಿಜರ್‌ನಿಂದ ಮಾರಾಟವಾಗುತ್ತಿತ್ತು‌. ನಂತರದ ವರ್ಷಗಳಲ್ಲಿ ಫಿಜರ್‌ ಭಾರಿ ಪ್ರಮಾಣದ ಪುನಃರೂಪಿಸುವ ಕಾರ್ಯಗಳನ್ನು ಪ್ರಾರಂಭಿಸಿತು, ಇದರಿಂದಾಗಿ ಅಸಂಖ್ಯಾತ ಕೇಂದ್ರಗಳು ಮುಚ್ಚಿದವು ಮತ್ತು ಹಲವಾರು ಮಂದಿ ಉದ್ಯೋಗ ಕಳೆದುಕೊಂಡರು: ಟೆರ್ರೆ ಹಾಟೆ, IN; ಹಾಲೆಂಡ್‌, MI; ಗ್ರೋಟನ್‌, CT; ಬ್ರೂಕ್ಲಿನ್, NY; ಸ್ಯಾಂಡ್‌ವಿಚ್, UK ಮತ್ತು ಪ್ಯುಯೆರ್ಟೊ ರಿಕೊ.
೨೦೦೮ರಲ್ಲಿ, ಫಿಜರ್‌ ಕಾಲಮಾಜೂವಿನ ಉತ್ಪಾದನಾ ಕೇಂದ್ರದಲ್ಲಿ ೨೭೫ ಉದ್ಯೋಗ ಕಡಿತಗಳನ್ನು ಪ್ರಕಟಿಸಿತು. ಕಾಲಮಾಜೂ ಹಿಂದೆ ಅಪ್‌ಜಾನ್‌ ಕಂಪನಿಯ ಪ್ರಪಂಚದ ಪ್ರಧಾನ ಕಛೇರಿಯನ್ನು ಹೊಂದಿತ್ತು.
SUGEN
ವಾಡಿಕೆಯಾಗಿ ದೊಡ್ಡ ಅಕ್ಷರಗಳಲ್ಲಿ ಬರೆಯಲಾಗುವ SUGEN ೧೯೯೧ರಲ್ಲಿ ಕ್ಯಾಲಿಫೋರ್ನಿಯಾದ ರೆಡ್‌ವುಡ್ ಸಿಟಿಯಲ್ಲಿ ಸ್ಥಾಪನೆಯಾಯಿತು. ಇದು ನ್ಯೂಯಾರ್ಕ್‌ ಯೂನಿವರ್ಸಿಟಿ ಮೆಡಿಕಲ್ ಸ್ಕೂಲ್‌ನ ಜೋಸೆಫ್ ಸ್ಕ್ಲೆಸ್ಸಿಂಗರ್ ಮತ್ತು ಮ್ಯಾಕ್ಸ್ ಪ್ಲ್ಯಾಂಕ್ ಇನ್‌ಸ್ಟಿಟ್ಯೂಟ್ ಆಫ್ ಬಯೋಕೆಮೆಸ್ಟ್ರಿಯ ಆಕ್ಸೆಲ್ ಉಲ್ರಿಚ್ ಹಾಗೂ ಮೂರನೇ ಸಹ-ಸ್ಥಾಪಕನಾದ ಸ್ಟೀವನ್ ಈವನ್ಸ್-ಫ್ರೆಕೆ ಒಂದಿಗಿನ ಪಾಲುದಾರಿಕೆಯೊಂದಿಗೆ ರೂಪುಗೊಂಡಿತು. SUGEN ಹೆಸರನ್ನು ಸ್ಕ್ಲೆಸ್ಸಿಂಗರ್‌ನ ಮೊದಲ ಅಕ್ಷರ "S" ಮತ್ತು ಉಲ್ರಿಚ್‌ನ ಮೊದಲ ಅಕ್ಷರ "U"ಅನ್ನು ಜೈವಿಕ-ತಂತ್ರಜ್ಞಾನ ಕಂಪನಿಗಳು ಸಾಮಾನ್ಯವಾಗಿ ಬಳಸುವ "GEN" ("GENetics" ಅಥವಾ "GENesis"ಗಳ ಸಣ್ಣ-ಪದ) ಎಂಬ ಉತ್ತರ-ಪದದೊಂದಿದಗೆ ಸೇರಿಸಿ ಸಂಯೋಜಿಸಲಾಗಿದೆ. ಇದರ ಮುಖ್ಯ ಉದ್ದೇಶವೆಂದರೆ ಕ್ಯಾನ್ಸರ್‌ಗೆ ಚಿಕಿತ್ಸೆ ನೀಡಲು ಜೀವಕೋಶಗಳೊಳಗೆ ಸಂಜ್ಞೆ ನೀಡುವ ಪ್ರತಿಕ್ರಿಯಾಸರಣಿಯನ್ನು ಗುರಿಯಾಗಿಸಿಟ್ಟುಕೊಂಡ ಔಷಧಿಗಳನ್ನು ಅಭಿವೃದ್ಧಿಪಡಿಸುವುದು. ವಿಶೇಷವಾಗಿ ಈ ಕಂಪನಿಯು ಸಾಮಾನ್ಯ ಕ್ಯಾನ್ಸರ್ ಪ್ರತಿಕ್ರಿಯಾಸರಣಿಯನ್ನು ನಿರ್ಬಂಧಿಸುವ ATP ಸಣ್ಣ-ಅಣು ಕೀನೇಸ್ ಪ್ರತಿರೋಧಕಗಳನ್ನು ಆವಿಷ್ಕರಿಸಲು ಪ್ರಯತ್ನಿಸಿತು. ಫಾರ್ಮೇಶಿಯಾವು ೧೯೯೯ರಲ್ಲಿ SUGENಅನ್ನು ಪಡೆದುಕೊಂಡಿತು. ಇದು ೨೦೦೦ರಲ್ಲಿ ಮೊನ್ಸಾಂಟೊ ಕಂಪನಿಯ ಔಷಧಿಯ ವಿಭಾಗದೊಂದಿಗೆ ವಿಲೀನಗೊಂಡಿತು ಮತ್ತು ೨೦೦೩ರಲ್ಲಿ ಫಿಜರ್‌ನಿಂದ ಖರೀದಿಸಲ್ಪಟ್ಟಿತು. ೧೯೯೯ರಲ್ಲಿ ಫಾರ್ಮೇಶಿಯಾ SUGENನ ಎರಡು ಪ್ರಮುಖ ಸಂಯುಕ್ತಗಳನ್ನು ದೊಡ್ಡ ಕರುಳು ಕ್ಯಾನ್ಸರ್‌ನ ಪ್ರಾಯೋಗಿಕ ಪರೀಕ್ಷೆಗಳಿಗೆ ಒಳಪಡಿಸಿತು, ಅವುಗಳೆಂದರೆ - SU5416 (ಸೆಮಾಕ್ಸನಿಬ್) ಮತ್ತು SU6668; ಆ ಪರೀಕ್ಷೆಗಳು ಅರ್ಧದಲ್ಲಿ ನಿಂತರೂ, SU11248 ಹೆಸರಿನ ಮೂರನೇ ಮತ್ತು ಅವುಗಳಿಗೆ ಹತ್ತಿರದಿಂದ ಸಂಬಂಧಿಸಿದ ಸಂಯುಕ್ತವು ಮುಂದುವರಿಯಿತು. ಫಿಜರ್ ಕಂಪನಿಯು ಫಾರ್ಮೇಶಿಯಾವನ್ನು ಖರೀದಿಸಿದ ನಂತರ ಪುನಃರಚಿಸುವ ಭಾಗವಾಗಿ SUGENನ ಪ್ರಯೋಗಾಲಯಗಳು ೨೦೦೩ರಲ್ಲಿ ಮುಚ್ಚಿದವು. ಗಳಿಕೆಗಾಗಿ SUGEN ಸಂಯುಕ್ತಗಳಾದ SU೧೧೨೪೮ ಮತ್ತು SU೧೪೮೧೩ ಫಿಜರ್‌ನ ಮಾರಾಟ ಕ್ಷೇತ್ರವನ್ನು ಪ್ರವೇಶಿಸಿದವು. ೨೦೦೬ರ ಜನವರಿಯಲ್ಲಿ SU೧೧೨೪೮, GIST ಮತ್ತು RCC ಯ ಚಿಕಿತ್ಸೆಯ ಬಳಕೆಗಾಗಿ U.S. ಫುಡ್ ಆಂಡ್ ಡ್ರಗ್ ಅಡ್ಮಿನಿಸ್ಟ್ರೇಶನ್ (FDA)ನಿಂದ ಅಂಗೀಕಾರವನ್ನು ಪಡೆಯಿತು ಹಾಗೂ ಇದನ್ನು ಈಗ ಸ್ಯೂಟೆಂಟ್ (ಸ್ಯೂನಿಟಿನಿಬ್) ಆಗಿ ಮಾರಾಟ ಮಾಡಲಾಗುತ್ತದೆ. ಸ್ಯೂಟೆಂಟ್ಅನ್ನು ಇಟಲಿಯ ಅಸ್ಕೋಲಿ ಪಿಸೆನೊದ ಪ್ಲ್ಯಾಂಟ್‌ನಲ್ಲಿ ಪ್ಯಾಕ್ ಮಾಡಲಾಗುತ್ತದೆ.
ವ್ಯೆತ್
೨೦೦೯ರ ಜನವರಿ ೨೬ರಂದು ಎರಡು ಕಂಪನಿಗಳ ನಡುವಿನ ಒಂದು ವರ್ಷಕ್ಕಿಂತಲೂ ಹೆಚ್ಚಿನ ಸಮಯದ ಮಾತುಕತೆಗಳ ನಂತರ, ಫಿಜರ್‌ ಐದು ಪ್ರಮುಖ ವಾಲ್ ಸ್ಟ್ರೀಟ್‌ ಬ್ಯಾಂಕುಗಳಿಂದ US$೨೨.೫ ಶತಕೋಟಿ ಸಾಲಗಳನ್ನೂ ಒಳಗೊಂಡಂತೆ US$೬೮ ಶತಕೋಟಿಯಷ್ಟು ಹಣ, ಷೇರುಗಳು ಮತ್ತು ಸಾಲಗಳಿಗೆ ಔಷಧಿವಸ್ತುಗಳ ಪ್ರತಿಸ್ಪರ್ಧಿ ವ್ಯೆತ್ಅನ್ನು ಖರೀದಿಸಲು ಒಪ್ಪಿಕೊಂಡಿತು. ಈ ವ್ಯವಹಾರ ಒಪ್ಪಂದವು ಫಿಜರ್‌ಅನ್ನು ಪ್ರಪಂಚದಲ್ಲೇ ಅತ್ಯಂತ ದೊಡ್ಡ ಔಷಧವಸ್ತುಗಳ ಕಂಪನಿಯಾಗಿ ಮಾಡಿದೆ. ವಿಲೀನಗೊಂಡ ಕಂಪನಿಯೊಂದಿಗೆ ಇದು ಪ್ರತಿ ವರ್ಷ ಸುಮಾರು US$೨೦ ಶತಕೋಟಿಯಷ್ಟು ಲಾಭ ಗಳಿಸುತ್ತಿದೆ. ಅಲ್ಲದೆ ಇದು ೨೦೦೬ರ ಮಾರ್ಚ್‌ನಲ್ಲಿ US$೭೦ ಶತಕೋಟಿಯ ಒಪ್ಪಂದದೊಂದಿಗೆ AT&T ಮತ್ತು ಬೆಲ್‌ಸೌತ್‌ ಒಂದಿಗೆ ಒಂದುಗೂಡಿತು. ಈ ವೀಲಿನದ ನಂತರ ವ್ಯೆತ್‌ನ ನಿರ್ವಹಣಾ ತಂಡವು ಅದನ್ನು ಬಿಟ್ಟುಬಿಡುತ್ತದೆಂದು ಭಾವಿಸಲಾಗಿದೆ. ಈ ಐಕ್ಯಗೊಂಡ ಕಂಪನಿಯು ಕಾರ್ಯಾಚರಣೆಗಳನ್ನು ಸರಳೀಕರಿಸುವ ಮೂಲಕ ವಾರ್ಷಿಕವಾಗಿ US$೪ ಶತಕೋಟಿಯಷ್ಟನ್ನು ಉಳಿಸುತ್ತದೆ; ಆದರೆ ಒಪ್ಪಂದದ ಭಾಗವಾಗಿ, ಎರಡೂ ಕಂಪನಿಗಳು ವಿದೇಶಿ ಮೂಲಗಳ ಶತಕೋಟಿ ಡಾಲರ್‌ಗಳಷ್ಟು ಒಟ್ಟು ಆದಾಯವನ್ನು ಸ್ವದೇಶ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಕಳುಹಿಸಬೇಕು, ಇದು ಹೆಚ್ಚಿನ ತೆರಿಗೆ ನಷ್ಟಗಳಿಗೆ ಕಾರಣವಾಗುತ್ತದೆ. ಈ ಗಳಿಕೆಯು ೨೦೦೯ರ ಅಕ್ಟೋಬರ್ ೧೫ರಂದು ಪೂರ್ಣಗೊಂಡಿತು, ಇದು ವ್ಯೆತ್ಅನ್ನು ಫಿಜರ್‌ನ ಸಂಪೂರ್ಣ-ಮಾಲಿಕತ್ವದ ಅಂಗಸಂಸ್ಥೆಯಾಗಿ ಮಾಡಿತು.
ವಿಲೀನದ ಬಗೆಗಿನ ಟೀಕೆಗಳು
ವಿಲೀನವು ವ್ಯಾಪಕವಾದ ಟೀಕೆಗಳನ್ನು ಪಡೆಯಿತು. ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲ್‌ನ ಗ್ಯಾರಿ ಪಿಸಾನೊ ದಿ ವಾಲ್ ಸ್ಟ್ರೀಟ್‌ ಜರ್ನಲ್‌ನಲ್ಲಿ ಹೀಗೆಂದು ಹೇಳಿದ್ದಾನೆ: "ದೊಡ್ಡ ಕಂಪನಿಯಲ್ಲಿ ದೊಡ್ಡ ವಿಲೀನಗಳು ಮತ್ತು ಸಂಪಾದನೆಗಳ ದಾಖಲೆಯು ಉತ್ತಮವಾದುದಲ್ಲ. ಇದರಿಂದ ಭಾರಿ ಪ್ರಮಾಣದಲ್ಲಿ ಪಾಲುದಾರರ ಸಂಪತ್ತು ನಾಶವಾಗುತ್ತದೆ."
ವಾರ್ನರ್-ಲ್ಯಾಂಬರ್ಟ್‌ ಮತ್ತು ಫಾರ್ಮೇಶಿಯಾದ ವಿಲೀನವು ಪಾಲುದಾರರಿಗೆ ಲಾಭಗಳನ್ನು ತಂದುಕೊಟ್ಟಿಲ್ಲ. ಆದ್ದರಿಂದ ವ್ಯೆತ್–ಫಿಜರ್‌ ಐಕ್ಯದಿಂದ ಯಾರು ಪ್ರಯೋಜನವನ್ನು ಪಡೆಯುತ್ತಾರೆ ಎಂಬುದು ಹೆಚ್ಚಿನ ವಿಮರ್ಶಕರಿಗೆ ಸ್ಪಷ್ಟವಾಗಿಲ್ಲ.
ಟಾರ್ಸೆಟ್ರಾಪಿಬ್‌ನ ಅಭಿವೃದ್ಧಿ
HDL ಅಥವಾ "ಉತ್ತಮ ಕೊಲೆಸ್ಟರಾಲ್"‌ನ ಉತ್ಪತ್ತಿಯನ್ನು ಹೆಚ್ಚಿಸುವ ಮತ್ತು ಹೃದಯ ಕಾಯಿಲೆಗೆ ಸಂಬಂಧಿಸಿದ LDLಅನ್ನು ಕಡಿಮೆ ಮಾಡುವ ಔಷಧಿ ಟಾರ್ಸೆಟ್ರಾಪಿಬ್‌ನ ಅಭಿವೃದ್ಧಿಯನ್ನು ೨೦೦೬ರ ಡಿಸೆಂಬರ್‌ನಲ್ಲಿ ರದ್ದುಗೊಳಿಸಲಾಯಿತು. ೧೫,೦೦೦ ಮಂದಿ ರೋಗಿಗಳನ್ನೊಳಗೊಂಡ ಹಂತ III ಪ್ರಾಯೋಗಿಕ ಪರೀಕ್ಷೆಗಳಲ್ಲಿ, ಈ ಔಷಧಿಯನ್ನು ಸೇವಿಸಿದವರಲ್ಲಿ ನಿರೀಕ್ಷೆಗಿಂತ ಹೆಚ್ಚಿನ ಪ್ರಮಾಣದ ರೋಗಿಗಳು ಸಾವನ್ನಪ್ಪಿದರು ಹಾಗೂ ಲಿಪಿಟರ್‌ ಒಂದನ್ನು ಮಾತ್ರ ಸೇವಿಸಿದವರಿಗೆ ಹೋಲಿಸಿದರೆ ಟಾರ್ಸೆಟ್ರಾಪಿಬ್ ಮತ್ತು ಲಿಪಿಟರ್‌ ಎರಡನ್ನೂ ಸೇವಿಸಿದ ರೋಗಿಗಳಲ್ಲಿ ೬೦%ನಷ್ಟು ಹೆಚ್ಚಿನ ಸಾವಿನ ಸಂಭಾವ್ಯತೆ ಕಂಡುಬಂದಿತು. ಈ ಫಲಿತಾಂಶಗಳಿಂದ ಲಿಪಿಟರ್‌ನ ಸುರಕ್ಷತೆಯ ಬಗ್ಗೆ ಯಾವುದೇ ಸಲಹೆ ಸೂಚನೆಗಳಿರಲಿಲ್ಲ. ಫಿಜರ್‌ ಈ ವಿಫಲಗೊಂಡ ಔಷಧಿಯನ್ನು ಅಭಿವೃದ್ಧಿಪಡಿಸಲು ವ್ಯಯಿಸಿದ ಸುಮಾರು $೧ ಶತಕೋಟಿಯಷ್ಟು ಹಣ ನಷ್ಟವಾಗಿ ಹೋಯಿತು ಮತ್ತು ಅನಂತರ ಈ ಕಂಪನಿಯ ಮಾರುಕಟ್ಟೆ ಮೌಲ್ಯವು ತೀವ್ರವಾಗಿ ಕುಸಿಯಿತು.
ಔಷಧಿಗಳು
ಕೆಳಗಿನ ಪಟ್ಟಿಯು ಈ ಕಂಪನಿಯ ಪ್ರಮುಖ ಔಷಧಿ ಉತ್ಪನ್ನಗಳಾಗಿವೆ. ಕೆಳಗೆ ತೋರಿಸಿದ ಹೆಸರುಗಳೆಲ್ಲವೂ ಫಿಜರ್‌ ಇನ್‌ಕಾರ್ಪೊರೇಟೆಡ್‌ನ ಟ್ರೇಡ್‌ಮಾರ್ಕ್‌ನಿಂದ ದಾಖಲಾಗಿವೆ.
ಪ್ರಾಣಿ ಆರೋಗ್ಯ ಬ್ರ್ಯಾಂಡ್‌ಗಳು
ಫಿಜರ್‌ ಕಂಪನಿ ತಯಾರಿಸುವ ಪ್ರಾಣಿ-ಆರೋಗ್ಯ-ಬ್ರ್ಯಾಂಡ್‌ಗಳು ಈ ಕೆಳಗಿನಂತಿವೆ:
ಕೆಲೊ ಕೇಸ್
ಸೌಕರ್ಯಗಳನ್ನು ವಿಸ್ತರಿಸಲು ಕನೆಕ್ಟಿಕಟ್‌‌ನ ನ್ಯೂಲಂಡನ್‌ನಲ್ಲಿ ಆಸ್ತಿಯನ್ನು ಹೊಂದುವ ಫಿಜರ್‌ನ ಆಸಕ್ತಿಯು U.S. ಸರ್ವೋಚ್ಛ ನ್ಯಾಯಾಲಯದಲ್ಲಿ ಕೆಲೊ v. ನ್ಯೂಲಂಡನ್ ಕೇಸ್‌ಗೆ ಕಾರಣವಾಯಿತು.
ಕ್ವಿಗ್ಲಿ ಕಂಪನಿ
ಫಿಜರ್‌ ಕ್ವಿಗ್ಲಿಯನ್ನು ೧೯೬೮ರಲ್ಲಿ ಪಡೆದುಕೊಂಡಿತು ಹಾಗೂ ಈ ವಿಭಾಗವು ಕನ್ಲಾರು-ಹೊಂದಿರುವ ನಿರೋಧನ ಉತ್ಪನ್ನಗಳನ್ನು ೧೯೭೦ರ ಆರಂಭದವರೆಗೆ ಮಾರಾಟ ಮಾಡಿತು. ಕನ್ಲಾರಿಗೆ ತುತ್ತಾದವರು ಮತ್ತು ಫಿಜರ್‌ ಒಪ್ಪಂದವೊಂದನ್ನು ಮಾಡಿಕೊಂಡಿವೆ, ಇದು ಪ್ರಸ್ತುತದ ವಾದಿಗಳಲ್ಲಿ ೮೦ ಪ್ರತಿಶತದಷ್ಟು ಮಂದಿಗೆ $೪೩೦ ದಶಲಕ್ಷದಷ್ಟು ಪಾವತಿಸುವಂತೆ ಫಿಜರ್‌ಗೆ ಸೂಚಿಸಿದೆ. ಇದು ಕನ್ಲಾರು-ಒಪ್ಪಂದಕ್ಕೆ ಹೆಚ್ಚುವರಿ $೫೩೫ ದಶಲಕ್ಷವನ್ನು ಪಾವತಿಸುವಂತೆಯೂ ಸೂಚಿಸಿದೆ, ಅದು ಫಿಜರ್‌ ಮತ್ತು ಕ್ವಿಗ್ಲಿಯ ವಿರುದ್ಧ ದೂರುಗಳನ್ನು ಹೊಂದಿರುವ ಭವಿಷ್ಯದ ವಾದಿಗಳಿಗೆ ಮತ್ತು ಪ್ರಸ್ತುತದ ಉಳಿದ ೨೦ ಪ್ರತಿಶತ ವಾದಿಗಳಿಗೆ ನಷ್ಟ ತುಂಬುತ್ತದೆ. ಸರಿದೂಗಿಸುವ ವ್ಯವಹಾರವು ಒಟ್ಟಿಗೆ $೯೬೫ ದಶಲಕ್ಷದಷ್ಟು ಮೌಲ್ಯದ್ದಾಗಿದೆ. ಆ $೫೩೫ ದಶಲಕ್ಷದಲ್ಲಿ $೪೦೫ ದಶಲಕ್ಷವು ಫಿಜರ್‌ನ ೪೦-ವರ್ಷದ ಪ್ರಸಿದ್ಧಿಯಲ್ಲಿದೆ ಹಾಗೂ $೧೦೦ ದಶಲಕ್ಷವು ವಿಮಾ ಪಾಲಿಸಿಗಳಿಂದ ಬರುತ್ತದೆ.
ಬ್ಜೋರ್ಕ್-ಶಿಲೆ ಹೃದಯದ ಕವಾಟ
ಫಿಜರ್‌ ಶಿಲೆಯನ್ನು ೧೯೭೯ರಲ್ಲಿ ಬ್ಜೋರ್ಕ್-ಶಿಲೆ ಹೃದಯದ ಕವಾಟವನ್ನು ಒಳಗೊಂಡ ಕಾನ್ವೆಕ್ಸೊ-ಕಾನ್ಕೇವ್ ಕವಾಟ ಪರೀಕ್ಷೆಯ ಸಂದರ್ಭದಲ್ಲಿ ಖರೀದಿಸಿತು. ದೋಷಯುಕ್ತ ಕವಾಟಗಳು ವಿಫಲಗೊಂಡಾಗ ಸರಿಸುಮಾರು ೫೦೦ ಮಂದಿ ಸಾವನ್ನಪ್ಪಿದರು ಹಾಗೂ ೧೯೯೪ರಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನವು ಫಿಜರ್‌ನ ವಿರುದ್ಧ ~$೨೦೦ ದಶಲಕ್ಷ ಪಾವತಿಸುವಂತೆ ತೀರ್ಪು ಹೇಳಿತು.
ರಾಜಕೀಯ ಪ್ರಭಾವ
ಫಿಜರ್‌ U.S. ಗ್ಲೋಬಲ್ ಲೀಡರ್‌ಶಿಪ್ ಕೊಯಲಿಶನ್‌ನ ಪ್ರಮುಖ ಸದಸ್ಯ ಕಂಪನಿಯಾಗಿದೆ. ಇದು ಸುಮಾರು ೪೦೦ ಪ್ರಮುಖ ಕಂಪನಿಗಳು ಮತ್ತು NGOಗಳ ವಾಷಿಂಗ್ಟನ್ D.C.-ಆಧಾರಿತ ಒಕ್ಕೂಟವಾಗಿದೆ. ಇದು ಅಮೆರಿಕಾದ ರಾಜತಾಂತ್ರಿಕ, ಮಾನವಹಿತಕಾರಿ ಮತ್ತು ಅಭಿವೃದ್ಧಿಯ ಪ್ರಯತ್ನಗಳಿಗೆ ಬಂಡವಾಳ ಒದಗಿಸುವ ದೊಡ್ಡ ಅಂತಾರಾಷ್ಟ್ರೀಯ ವಾಣಿಜ್ಯ ವ್ಯವಹಾರಗಳ ಬಜೆಟ್‌ಗೆ ಶಿಫಾರಸು ಮಾಡುತ್ತದೆ.
ಫಿಜರ್‌ ಅಮೆರಿಕ ಸಂಯುಕ್ತ ಸಂಸ್ಥಾನದ ರಾಜಕೀಯದಲ್ಲಿ ಅತ್ಯಂತ ಹೆಚ್ಚು ಪ್ರಭಾವ ಬೀರುವ ಶಕ್ತಿಗಳಲ್ಲಿ ಒಂದಾಗಿದೆ. ಉದಾಹರಣೆಗಾಗಿ, ೨೦೦೯ರ ಮೊದಲ ೯ ತಿಂಗಳಲ್ಲಿ ಫಿಜರ್‌ US ಕಾಂಗ್ರೆಸ್ಸಿನ ಶಾಸಕರ ಮೇಲೆ ಪ್ರಭಾವಬೀರಲು ಸುಮಾರು $೧೬.೩ ದಶಲಕ್ಷದಷ್ಟು ಖರ್ಚು ಮಾಡಿತು. ಇದು ಫಿಜರ್‌ಅನ್ನು USನಲ್ಲೇ ಆರನೇ ಅತ್ಯಂತ ಹೆಚ್ಚು ಪ್ರಭಾವ ಬೀರುವ ಶಕ್ತಿಯಾಗಿ ಮಾಡಿದೆ (ಫಾರ್ಮಸಿಟಿಕಲ್ ರಿಸರ್ಚ್ ಆಂಡ್ ಮ್ಯಾನುಫ್ಯಾಕ್ಚರರ್ಸ್ ಆಫ್ ಅಮೆರಿಕ (PhRMA)ದ ನಂತರ, ಇದು ನಾಲ್ಕನೇ ಸ್ಥಾನವನ್ನು ಪಡೆದಿದ್ದರೂ ಹೆಚ್ಚಿನ ಪ್ರಭಾವ ಬೀರುವ ಶಕ್ತಿಗಳನ್ನು ಸೂಚಿಸುತ್ತದೆ). ಕಂಪನಿಯು ೨೦೧೦ರಲ್ಲಿ ಆರೋಗ್ಯ ರಕ್ಷಣೆ ಸುಧಾರಣೆಯ ಮೇಲೆ ಪ್ರಭಾವ ಬೀರಲು $೨೫ ದಶಲಕ್ಷದಷ್ಟು ಖರ್ಚು ಮಾಡಿದುದಕ್ಕೆ ಸಂಬಂಧಿಸಿದಂತೆ ಫಿಜರ್‌ನ ವಕ್ತಾರಳು ಈ ಕಂಪನಿಯು “ಈ ವಿಷಯದಲ್ಲಿ ಅದರ ಧ್ವನಿಯು ಕೇಳಿಬರುವುದನ್ನು ಬಯಸುತ್ತದೆ” ಎಂದು ಹೇಳಿದ್ದಾಳೆ.
ಫಿಜರ್‌ನ ಪ್ರಾಥಮಿಕ ಆಸಕ್ತಿಗಳೆಂದರೆ ಮೆಡಿಕೇರ್‌ಗೆ ಲಾಭದಾಯಕವಾದ ಔಷಧಿಯನ್ನು ಜೊತೆಗೂಡಿಸಲು ಕಾಂಗ್ರೆಸ್ಸಿನ ಪ್ರಯತ್ನಗಳನ್ನು ವಿರೋಧಿಸುವುದು ಮತ್ತು US ಮಾರುಕಟ್ಟೆಯನ್ನು ಪ್ರವೇಶಿಸುವ ವಿಶಿಷ್ಟ ಔಷಧಿಗಳನ್ನು ನಿರ್ಬಂಧಿಸುವುದು. ಅಮೆರಿಕ ಸಂಯುಕ್ತ ಸಂಸ್ಥಾನದ ಕಾಂಗ್ರೆಸ್‌ನಲ್ಲಿ ವೈಯಕ್ತಿಕ ಅಪರಾಧ ಕಾನೂನಿ ಭಾಗವಾಗಿ ಪ್ರಸ್ತಾಪಿಸಲಾದ ದೇಹದೊಳಸೇರಿಸುವ ವಸ್ತುಗಳ ತಯಾರಕರ ವಿರುದ್ಧದ ಎಲ್ಲಾ ದಾವೆಗಳ ಮೇಲೆ ಫಿಜರ್‌ ನಿಷೇಧವನ್ನು ಸೂಚಿಸಿದೆ.
ಲೇಬಲ್-‌ಇಲ್ಲದ ಬಳಕೆಯನ್ನು ಉತ್ತೇಜಿಸುವ ಕಾರ್ಯರೀತಿಗಳು
ಔಷಧಿವಸ್ತುಗಳ ಉದ್ಯಮಕ್ಕೆ ಪ್ರವೇಶ ಪಡೆದುದು ಈ ಕಂಪನಿಗೆ ನ್ಯೂರಾಂಟಿನ್‌‌‌ನ ಲೇಬಲ್-‌ಇಲ್ಲದ ಬಳಕೆಯನ್ನು ಉತ್ತೇಜಿಸುವ ಮಾರಾಟದ ಕೌಶಲವನ್ನು ತಿಳಿಯಪಡಿಸಿತು. ೧೯೯೩ರಲ್ಲಿ, U.S. ಫುಡ್ ಆಂಡ್ ಡ್ರಗ್ ಅಡ್ಮಿನಿಸ್ಟ್ರೇಶನ್ (FDA) ಗ್ಯಾಬಪೆಂಟಿನ್‌ಅನ್ನು (ನ್ಯೂರಾಂಟಿನ್‌, ಫಿಜರ್‌) ಹೊಡೆತ(ಮೂರ್ಛೆ, ಪಾರ್ಶ್ವವಾಯು, ಇತ್ಯಾದಿ)ಗಳ ಚಿಕಿತ್ಸೆಗಾಗಿ ಮಾತ್ರ ಬಳಸುವಂತೆ ಸೂಚಿಸಿತು. ಫಿಜರ್‌ ಒಂದಿಗೆ ೨೦೦೦ರಲ್ಲಿ ವಿಲೀನಗೊಂಡ ವಾರ್ನರ್-ಲ್ಯಾಂಬರ್ಟ್‌ ಗ್ಯಾಬಪೆಂಟಿನ್‌ನ ವ್ಯಾಪಾರವನ್ನು ಉತ್ತೇಜಿಸಲು ಮಾರಾಟದ ಪ್ರಚಾರಕ್ಕೆ ಸಾಮಾನ್ಯವಾಗಿ ಸಂಬಂಧಿಸಿರದ ‌ಕಾರ್ಯಗಳನ್ನು ಬಳಸಿತು, ವೈದ್ಯಕೀಯ ಶಿಕ್ಷಣ ಮತ್ತು ಸಂಶೋಧನೆಯನ್ನು ಮುಂದುವರಿಸಿತು, ವೈದ್ಯಕೀಯ ಸಾಹಿತ್ಯಕ್ಕೆ ಈ ಔಷಧಿಯ ಬಗ್ಗೆ ಲೇಖನಗಳನ್ನು ನೀಡಿತು ಮತ್ತು ಪ್ರತಿಕೂಲ ಅಧ್ಯಯನದ ಫಲಿತಾಂಶಗಳನ್ನು ನಿರ್ಬಂಧಿಸಿತು. ೫ ವರ್ಷಗಳೊಳಗಾಗಿ ಈ ಔಷಧಿಯನ್ನು ನೋವು ಮತ್ತು ಮಾನಸಿಕ ರೋಗಗಳಿಗೆ ಲೇಬಲ್-‌ಇಲ್ಲದ ಚಿಕಿತ್ಸೆಗಾಗಿ ವ್ಯಾಪಕವಾಗಿ ಬಳಸಲಾಯಿತು. ೨೦೦೪ರಲ್ಲಿ, ನೋವು, ಮಾನಸಿಕ ರೋಗಗಳು, ಮೈಗ್ರೇನ್ ಮತ್ತು ಇತರ ಅನುಮತಿಸದ ಬಳಕೆಗಾಗಿ ಈ ಔಷಧಿಯನ್ನು ಉತ್ತೇಜಿಸುವ ಮೂಲಕ FDA ನಿಮಯಗಳನ್ನು ಉಲ್ಲಂಘಿಸಿದುದಕ್ಕಾಗಿ ವಾರ್ನರ್-ಲ್ಯಾಂಬರ್ಟ್‌ಗೆ ದಂಡ ವಿಧಿಸಲಾಯಿತು ಹಾಗೂ ಇದು ಅಪರಾಧ ಮತ್ತು ನಾಗರಿಕ ಆರೋಗ್ಯ ರಕ್ಷಣಾ ಜವಾಬ್ದಾರಿಯ ಶುಲ್ಕಗಳಿಗಾಗಿ $೪೩೦ ದಶಲಕ್ಷವನ್ನು ಪಾವತಿಸಿತು. ಇಂದು ಇದು ಮೈಗ್ರೇನ್‌ಗೆ ಪ್ರಮುಖ ಔಷಧಿಯಾಗಿದೆ, ಆದರೂ ಅಂತಹ ಬಳಕೆಯು ೨೦೦೪ರಲ್ಲಿ ಅಂಗೀಕಾರವಾಗಿರಲಿಲ್ಲ.
ಲೇಬಲ್-‌ಇಲ್ಲದ ಔಷಧಿಗಳ ಮಾರಾಟದ ತನಿಖೆಯ ಬೆಕ್ಸ್ಟ್ರಾ ಒಪ್ಪಂದ
೨೦೦೯ರ ಸೆಪ್ಟೆಂಬರ್‍‌ನಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನದ ನ್ಯಾಯ ವಿಭಾಗವು, ಔಷಧಿಗಳನ್ನು ಅನುಮತಿ ಇಲ್ಲದ ಬಳಕೆಗಾಗಿ ಉತ್ತೇಜಿಸುವ ಮೂಲಕ ಮೋಸಗೊಳಿಸುವ ಅಥವಾ ತಪ್ಪುದಾರಿಗೆಳೆಯುವ ಉದ್ದೇಶದೊಂದಿಗೆ ಬೆಕ್ಸ್ಟ್ರಾ, ಗಿಯೊಡಾನ್‌, ಜೈವೋಕ್ಸ್ ಮತ್ತು ಲಿರಿಕಾ ಮೊದಲಾದ ನಾಲ್ಕು ಔಷಧಿಗಳನ್ನು ಅಕ್ರಮವಾಗಿ ಮಾರಾಟ ಮಾಡಿದ ಸಿವಿಲ್ ಮತ್ತು ಅಪರಾಧ ಆರೋಪಗಳನ್ನು ಪರಿಹರಿಸಲು $೨.೩ ಶತಕೋಟಿಯಷ್ಟು ಪಾವತಿಸಲು ಫಿಜರ್‌ ಒಪ್ಪಿದೆಯೆಂದು ಪ್ರಕಟಿಸಿತು; ಇದು ಒಂದು ದಶಕದಲ್ಲಿ ಫಿಜರ್‌ನ ನಾಲ್ಕನೇ ಅಂತಹ ವಿವಾದ ಪರಿಹಾರದ ಒಪ್ಪಂದವಾಗಿದೆ. ಫಿಜರ್‌ನ ಅಂಗಸಂಸ್ಥೆಯಾದ ಫಾರ್ಮೇಶಿಯಾ ಆಂಡ್ ಅಪ್‌ಜಾನ್‌ ಕಂಪನಿ, ಇನ್‌ಕಾರ್ಪೊರೇಟೆಡ್, ಫುಡ್, ಡ್ರಗ್ ಆಂಡ್ ಕಾಸ್ಮೆಟಿಕ್ ಆಕ್ಟ್‌‌ನ ಗಂಭೀರ ಉಲ್ಲಂಘನೆಯಾದ ಬೆಕ್ಸ್ಟ್ರಾದ ತಪ್ಪಾಗಿ-ಬ್ರ್ಯಾಂಡ್ ಮಾಡಿದ ಮಾರಾಟ ಪ್ರಚಾರದ ತಪ್ಪೊಪ್ಪಿಕೊಳ್ಳಲು ಸಮ್ಮತಿಸಿತು. ಈ ಅಪರಾಧಕ್ಕೆ ಕಂಪನಿಯು $೧.೩ ಶತಕೋಟಿಯಷ್ಟು ದಂಡವನ್ನು ವಿಧಿಸಿತು. ಇದು ಅಮೆರಿಕಾದ ಇತಿಹಾಸದಲ್ಲೇ ಅತ್ಯಂತ ದೊಡ್ಡ ಅಪರಾಧ ದಂಡವಾಗಿದೆ. ಫಿಜರ್‌ ಆಫೀಸ್ ಆಫ್ ಇನ್ಸ್‌ಪೆಕ್ಟರ್ ಜನರಲ್ ಒಂದಿಗೆ ವ್ಯಾಪಕ ಕಾರ್ಪೊರೇಟ್ ಇಂಟೆಗ್ರೆಟಿ ಅಗ್ರಿಮೆಂಟ್(ಸಂಸ್ಥೆಯ ದೃಢತೆಯ ಒಪ್ಪಂದ) (CIA)ವನ್ನು ಪ್ರವೇಶಿಸಿತು ಮತ್ತು ಗಮನಾರ್ಹ ರಚನಾತ್ಮಕ ಸುಧಾರಣೆಗಳನ್ನು ಮಾಡಬೇಕಿದೆ. ಕಂಪನಿಯ ಮುಂದಿನ ಮಾರಾಟದ ಬದ್ಧತೆಗಳನ್ನು ಗುರುತಿಸಲು ಇದು ಫಿಜರ್ ವೆಬ್‌ಸೈಟ್ಅನ್ನು (www.pfizer.com/pmc) ನಿರ್ವಹಿಸುತ್ತದೆ. ಕಂಪನಿಯು ೨೦೧೦ರ ಮಾರ್ಚ್ ೩೧ರೊಳಗೆ ಫಿಜರ್‌ ವೆಬ್‌ಸೈಟ್‌ನಲ್ಲಿ ಪಡೆದ ವೈದ್ಯರ ಎಲ್ಲಾ ಪಾವತಿಗಳ ಹುಡುಕುವ-ಡೇಟಾಬೇಸ್ಅನ್ನೂ ಫಿಜರ್‌ ಹಾಕುತ್ತದೆ. ಇದಕ್ಕೆ ಹೆಚ್ಚುವರಿಯಾಗಿ, ಇಬ್ಬರು ಮಾಜಿ ಉದ್ಯೋಗಿಗಳಿಗೆ ಪ್ರತ್ಯೇಕವಾಗಿ ಬೆಕ್ಸ್ಟ್ರಾವನ್ನು ಮಾರಾಟ ಮಾಡುವಲ್ಲಿನ ಅವರ ಪಾತ್ರಕ್ಕಾಗಿ ಆಪಾದಿಸಿ ದಂಡನೆಯನ್ನು ವಿಧಿಸಲಾಯಿತು. ತನಿಖೆಗೆ ಸಂಬಂಧಪಟ್ಟ ದಾಖಲೆಗಳನ್ನು ನಾಶಗೊಳಿಸಿದುಕ್ಕಾಗಿ ಒಬ್ಬ ಮಾಜಿ ಜಿಲ್ಲಾ ಮಾರಾಟ ನಿರ್ವಾಹಕನಿಗೆ ನ್ಯಾಯದ ಉಲ್ಲಂಘನೆಯ ತಪ್ಪನ್ನು ಹೊರಿಸಲಾಯಿತು. ಅಲ್ಲದೆ ಮತ್ತೊಬ್ಬ ಪ್ರಾದೇಶಿಕ ಮಾರಾಟ ನಿರ್ವಾಹಕನು ತಪ್ಪಾಗಿ-ಬ್ರ್ಯಾಂಡ್ ಮಾಡಿದ ಉತ್ಪನ್ನದ ಹಂಚಿಕೆಯ ತಪ್ಪೊಪ್ಪಿಕೊಂಡನು. ಈ ಕೇಸ್ ಔಷಧವಸ್ತುಗಳ ಕಂಪನಿಯ ವಿರುದ್ಧದ ಅತ್ಯಂತ ದೊಡ್ಡ ಸಿವಿಲ್ ಒಪ್ಪಂದವೂ ಆಗಿದೆ. ಫಿಜರ್‌ U.S. ಫುಡ್ ಆಂಡ್ ಡ್ರಗ್ ಅಡ್ಮಿನಿಸ್ಟ್ರೇಶನ್ (FDA)ನಿಂದ ಅಂಗೀಕಾರವಾಗದ ಬಳಕೆಗಳಿಗಾಗಿ ಅಕ್ರಮವಾಗಿ ಔಷಧಿಗಳನ್ನು ಉತ್ತೇಜಿಸಿದ ಆಪಾದನೆಗಳನ್ನು ಪರಿಹರಿಸಲು $೧ ಶತಕೋಟಿಯಷ್ಟು ಸಿವಿಲ್ ದಂಡವನ್ನು ಪಾವತಿಸಿತು ಹಾಗೂ ಮೆಡಿಕೇರ್‌ ಮತ್ತು ಮೆಡಿಕೈಡ್‌ಅನ್ನೂ ಒಳಗೊಂಡಂತೆ ಫೆಡರಲ್ ಮತ್ತು ರಾಜ್ಯ ಯೋಜನೆಗಳಿಗೆ ಫಾಲ್ಸ್ ಕ್ಲೈಮ್ಸ್(ತಪ್ಪು ದೂರುಗಳು)ಅನ್ನು ಸಲ್ಲಿಸಲು ಕಾರಣವಾಯಿತು. ಫಾಲ್ಸ್ ಕ್ಲೈಮ್ಸ್ ಆಕ್ಟ್‌ನಡಿಯಲ್ಲಿ, ಫೆಡರಲ್‌ ಲಂಚ-ವಿರೋಧಿ ಕಾನೂನಿನ, ೪೨ U.S.C. § ೧೩೨೦a–೭b(b), ಮತ್ತು ಫೆಡರಲ್ ಫುಡ್, ಡ್ರಗ್ ಆಂಡ್ ಕಾಸ್ಮೆಟಿಕ್ ಆಕ್ಟ್‌ನ ("FDCA"), ೨೧ U.S.C. §§೩೦೧-೯೭, ಲೇಬಲ್-‌ಇಲ್ಲದ ಮಾರಾಟದ ನಿಬಂಧನೆಯ ಉಲ್ಲಂಘನೆಗಳಿಗೆ ದಂಡ ವಿಧಿಸಲಾಗುತ್ತದೆ. ಆರು ವಿಸಿಲ್-ಬ್ಲೋವರ್‌ಗಳಿಗೆ ಸಿವಿಲ್ ತನಿಖೆಯಲ್ಲಿ ಭಾಗವಹಿಸಿದುದಕ್ಕಾಗಿ $೧೦೨ ದಶಲಕ್ಷ ದಂಡವನ್ನು ವಿಧಿಸಲಾಯಿತು ಹಾಗೂ ಮಾಜಿ ಮಾರಾಟ ಪ್ರತಿನಿಧಿ ಜಾನ್ ಕಾಪ್ಚಿಂಸ್ಕಿಯು ಬೆಕ್ಸ್ಟ್ರಾದ ಮಾರಾಟದಲ್ಲಿ ಪಾಲ್ಗೊಂಡ ಆಪಾದನೆಗಾಗಿ $೫೧.೫ ದಶಲಕ್ಷ ಶುಲ್ಕವನ್ನು ಪಡೆದನು.
ಫಿಜರ್‌ ಬದಲಿಗೆ ಫಾರ್ಮೇಶಿಯಾ ಆಂಡ್ ಅಪ್‌ಜಾನ್‌ ತಪ್ಪೊಪ್ಪಿಕೊಂಡಿತು ಎಂದು CNN ವರದಿ ಮಾಡಿದೆ ಏಕೆಂದರೆ ಪ್ರಾಸಿಕ್ಯೂಟರ್‌ಗಳು ಫಿಜರ್‌ಅನ್ನು‌ "ಭದ್ರಪಡಿಸಲು ತುಂಬಾ ದೊಡ್ಡದಾಗಿದೆಯೆಂದು" ಮನಗಂಡರು. ಪ್ರಮುಖ ಆರೋಗ್ಯ ರಕ್ಷಣಾ ವಂಚನೆಗಳ ಅಪರಾಧಿಯೆಂದು ತೀರ್ಮಾನಿಸಲಾದ ಕಂಪನಿಗಳು ಸ್ವಯಂಚಾಲಿತವಾಗಿ ಅವುಗಳ ಉತ್ಪನ್ನಗಳಿಗೆ ಮೆಡಿಕೇರ್‌ ಮತ್ತು ಮೆಡಿಕೈಡ್‌‌ನಿಂದ ಜಾಹೀರಾತು ಮಾಡುವುದಕ್ಕೆ ನಿಷೇಧವನ್ನು ಪಡೆಯುತ್ತವೆ. ಪ್ರಾಸಿಕ್ಯೂಟರ್‌ಗಳು ಫಿಜರ್‌ ತಪ್ಪೊಪ್ಪಿಕೊಂಡರೆ ಪತನವಾಗಬಹುದೆಂದು ಭಯಗೊಂಡರು ಮತ್ತು ರೋಗಿಗಳಿಗೆ ಹಾನಿಯಾಗುವ ಅಪಾಯವು ಹೆಚ್ಚಿನ ಪ್ರಮಾಣದ್ದಾಗಿದೆಯೆಂದು ಭಾವಿಸಿದರು. ತಪ್ಪೊಪ್ಪಿಕೊಳ್ಳಲು ಶೆಲ್ ಕಾರ್ಪೊರೇಶನ್ ಫಿಜರ್‌‌ಗಿಂತ ಫಾರ್ಮೇಶಿಯಾ ಆಂಡ್ ಅಪ್‌ಜಾನ್‌ ಕಂಪನಿಯು ಹೆಚ್ಚು ಸೂಕ್ತವಾದುದೆಂದು CNN ತನಿಖೆಯು ಪ್ರಕಟಿಸಿತು; ಇದನ್ನು ಮೊದಲ ಬಾರಿಗೆ ೨೦೦೭ರಲ್ಲಿ ಲಂಚದ ಕೇಸ್‌ನಲ್ಲಿ ಆಪಾದಿತವೆಂದು ಹೇಳಲಾಯಿತು.
ನೈಜೀರಿಯಾ
೧೯೯೬ರಲ್ಲಿ ನೈಜೀರಿಯಾದಲ್ಲಿ ದಡಾರ, ಕಾಲರ ಮತ್ತು ಬ್ಯಾಕ್ಟೀರಿಯಾದ ಮೆನಿಂಜೈಟಿಸ್ ಮೊದಲಾದ ರೋಗಗಳ ಹಠಾತ್ ದಾಳಿ ಕಂಡುಬಂದಿತು. ಫಿಜರ್‌ ಪ್ರತಿನಿಧಿಗಳು ನೈಜೀರಿಯಾದ ಕ್ಯಾನೊಗೆ ಬಂದು, ಸರಿಸುಮಾರು ೨೦೦ ಮಕ್ಕಳಿಗೆ ಪ್ರಾಯೋಗಿಕ ಪ್ರತಿಜೀವಕ ಟ್ರೋವಫ್ಲೋಕ್ಸಸಿನ್‌ಅನ್ನು ನೀಡಿದರು. ಈ ಪ್ರಯೋಗದಲ್ಲಿ ೫೦ಕ್ಕಿಂತಲೂ ಹೆಚ್ಚು ಮಕ್ಕಳು ಸಾವನ್ನಪ್ಪಿದರು, ಮತ್ತೆ ಕೆಲವರು ಮಾನಸಿಕ ಮತ್ತು ದೈಹಿಕ ವಿರೂಪತೆಗಳಿಗೆ ತುತ್ತಾದರೆಂದು ಸ್ಥಳೀಯ ಕ್ಯಾನೊ ಅಧಿಕಾರಿಗಳು ವರದಿ ಮಾಡಿದ್ದಾರೆ. ೨೦೦೧ರಲ್ಲಿ ಈ ಮಕ್ಕಳ ಕುಟುಂಬಗಳು ಹಾಗೂ ಕ್ಯಾನೊ ಮತ್ತು ನೈಜೀರಿಯಾ ಸರ್ಕಾರಗಳು ಈ ಚಿಕಿತ್ಸೆಗೆ ಸಂಬಂಧಿಸಿದಂತೆ ದಾವೆಗಳನ್ನು ಹೂಡಿದರು. ಈ ಸರ್ಕಾರವನ್ನು ಬಾಬಟುಂಡೆ ಇರುಕೆರ ಪ್ರತಿನಿಧಿಸಿದನು. ಮೊಕದ್ದಮೆಗಳ ಪ್ರಕಾರ, ಫಿಜರ್‌ ಪೋಷಕರ ಅನುಮತಿಯಿಲ್ಲದೆ ಟ್ರೋವಫ್ಲೋಕ್ಸಸಿನ್‌ಅನ್ನು (ಈಗ ಟ್ರೋವಾನ್ ಆಗಿ ಮಾರಾಟ ಮಾಡಲಾಗುತ್ತದೆ) ಸೂಚಿಸಿತ್ತು. ಫಿಜರ್‌ ಈ ಹಠಾತ್ ದಾಳಿಯನ್ನು ಅನುಮತಿಸದ-ಮಾನವ ಪರೀಕ್ಷೆಗಳಿಗಾಗಿ ಬಳಸಿಕೊಂಡಿತು ಹಾಗೂ ಪ್ರಯೋಗದ ಫಲಿತಾಂಶಗಳನ್ನು ಟ್ರೋವಾನ್‌ನ ಪರವಾಗಿ ತಿರುಗಿಸುವುದಕ್ಕಾಗಿ ಸಾಂಪ್ರದಾಯಿಕ ಪ್ರತಿಜೀವಕಗಳನ್ನು ಕೊಡುತ್ತಿದ್ದ ಗುಂಪಿಗೆ ಅವನ್ನು ಕಡಿಮೆ-ಪ್ರಮಾಣದಲ್ಲಿ ನೀಡಿತೆಂದೂ ಈ ಮೊಕದ್ದಮೆಗಳು ದೂರಿದವು. ಫಿಜರ್‌ ಈ ದೂರುಗಳನ್ನು ಅಲ್ಲಗಳೆಯಿತು ಮತ್ತು ಅನಂತರ ನೈಜೀರಿಯನ್ ಎತಿಕ್ಸ್ ಕಮಿಟಿಯ ಪರೀಕ್ಷೆಯ ಅಂಗೀಕಾರ ಪತ್ರವೊಂದನ್ನು ಸಿದ್ಧಪಡಿಸಿತು. ನೈಜೀರಿಯಾದ ಸರ್ಕಾರವು ಇದು ಸುಳ್ಳು ಪತ್ರವೆಂದು ಹೇಳಿತು ಹಾಗೂ ನೈಜೀರಿಯಾದ ವೈದ್ಯಕೀಯ ಪರಿಣಿತರ ಪಟ್ಟಿಯು ಈ ಪತ್ರವು ಕ್ಯಾನೊದಲ್ಲಿನ ಕಂಪನಿಯ ಪ್ರಮುಖ ಸಂಶೋಧಕರಿಂದ ಸೃಷ್ಟಿಸಲಾದುದೆಂದು ನಿರ್ಣಯ ಸೂಚಿಸಿತು. ಅವು ಅಂತಿಮವಾಗಿ ಫಿಜರ್‌ ಮಕ್ಕಳಿಗೆ ಮತ್ತು ಶಿಶುಗಳಿಗೆ ಅನುಮತಿಸದ-ಔಷಧಿಗಳನ್ನು ನೀಡಲು ನೈಜೀರಿಯಾ ಸರ್ಕಾರದಿಂದ ಒಪ್ಪಿಗೆಯನ್ನು ಪಡೆಯಲೇ ಇಲ್ಲವೆಂದು ನಿಶ್ಚಯಿಸಿದವು.
೨೦೦೭ರಲ್ಲಿ, ಫಿಜರ್‌ ರಕ್ಷಣಾತ್ಮಕ ಹೇಳಿಕೆಯ ಪತ್ರವೊಂದನ್ನು ಪ್ರಕಟಿಸಿತು. ಈ ಪತ್ರವು ಹಲವಾರು ಸಮರ್ಥನೆಗಳನ್ನು ನೀಡಿತು - ಫಿಜರ್‌ ೧೮ ದಶಲಕ್ಷದಷ್ಟು ಹಣವನ್ನು ನೈಜೀರಿಯನ್ ನೈರಾಗೆ (NGN) ನೀಡಿದೆ (೧೯೯೬ರ US ಡಾಲರ್‌ಗಳಲ್ಲಿ (USD) ಸುಮಾರು $೨೧೬,೦೦೦), ಔಷಧಿಯ ಬಾಯಿಯ ಮೂಲಕ ತೆಗೆದುಕೊಳ್ಳುವ ರೂಪವು ಸುರಕ್ಷಿತವಾದುದು ಮತ್ತು ಅದರ ನಿರ್ವಹಣೆಯು ಸುಲಭವಾದುದು, ಟ್ರೋವನ್‌ನ ಸೇವನೆಯು ಅನೇಕ ಜೀವಗಳನ್ನು ಉಳಿಸಿತು ಹಾಗೂ ೪ ವಾರಗಳ ನಂತರ ಯಾವುದೇ ಗಮನಾರ್ಹ ಅಡ್ಡ ಪರಿಣಾಮಗಳು ಕಂಡುಬರಲಿಲ್ಲ.
ಫಿಜರ್‌ ಬಾಯಿಯ ಮೂಲಕ ಸೇವಿಸುವ ಔಷಧಿಯ ರೂಪಕ್ಕೆ ಹೆಚ್ಚು ಒತ್ತು ನೀಡಲು ಪ್ರಮುಖ ಕಾರಣವೆಂದರೆ ೧೯೯೫ರಲ್ಲಿ ಟ್ರೋವಫ್ಲೋಕ್ಸಸಿನ್ಅನ್ನು ಅಭಿಧಮನಿಯೊಳಗೆ ‌ಸೇರಿಸುವ ಬಗ್ಗೆ ನಡೆಸಿದ ಪರೀಕ್ಷೆಯ ಫಲಿತಾಂಶ, ಈ ಪರೀಕ್ಷೆಯು ಈ ಔಷಧಿಯು ಸ್ಯಾಲಿನ್‌ನಲ್ಲಿ ಅವಕ್ಷೇಪಿಸಿ, IV ದ್ರವಗಳನ್ನು ಪಡೆಯುವ ರೋಗಿಗಳಲ್ಲಿ ನಿಷ್ಫಲವಾಗುವಂತೆ ಮಾಡುತ್ತದೆಂದು ಕಂಡುಹಿಡಿಯಿತು. ಸ್ಯಾಲಿನ್ ಒಂದಿಗೆ ಟ್ರೋವಾನ್‌ನ ಸಹವರ್ತನೆಗೆ ಸಂಬಂಧಿಸಿದ ಈ ವಿಷಯವನ್ನು FDA ವಾರ್ನಿಂಗ್ ಲೆಟರ್‌ನಿಂದ ಮಾಜಿ-CEO ವಿಲಿಯಂ C. ಸ್ಟೀರಿಗೆ ತಿಳಿಸಲಾಯಿತು. ಈ ಪತ್ರವು ಟ್ರೋವಾನ್‌ನ ಲೇಬಲ್ ಮಾಡುವುದರಿಂದ ೧೯೯೯ರ ಜನವರಿಯವರೆಗೆ ಉಪೇಕ್ಷಿಸಲ್ಪಟ್ಟಿತ್ತು. ಸ್ವಲ್ಪ ಸಮಯದ ನಂತರ ಫಿಜರ್‌ ಈ ಪತ್ರವನ್ನು ಪಡೆಯಿತು.
೧೯೯೯ರ ಜೂನ್‌ನಲ್ಲಿ, ಪಿತ್ತಜನಕಾಂಗ ವಿಫಲವಾಗುವ ಅತಿ ಹೆಚ್ಚಿನ ಅಪಾಯವಿರುವುದರಿಂದ, ಸಾವು-ಬದುಕಿನ ಹೋರಾಟದ ಸಂದರ್ಭವನ್ನು ಹೊರತುಪಡಿಸಿ ಟ್ರೋವಾನ್‌ನ ಬಳಕೆಯ ವಿರುದ್ಧ ಎಚ್ಚರಿಕೆಯನ್ನು ನೀಡುವ FDA ಸಾರ್ವಜನಿಕ ಆರೋಗ್ಯ ಹೇಳಿಕೆಯನ್ನು ಪ್ರಕಟಿಸಿತು. ಕೆಲವು ರೋಗಿಗಳಲ್ಲಿ ಟ್ರೋವಾನ್‌ನಿಂದ ಚಿಕಿತ್ಸೆ ಪಡೆದ ಕೇವಲ ಎರಡು ದಿನಗಳೊಳಗಾಗಿ ಪಿತ್ತಜನಕಾಂಗದ ಹಾನಿಯು ಕಂಡುಬಂದಿತು.
೨೦೧೦ರ ಜೂನ್‌ನಲ್ಲಿ US ಸರ್ವೋಚ್ಛ ನ್ಯಾಯಾಲಯವು, ನೈಜೀರಿಯಾ ಕುಟುಂಬಗಳ ಮೊಕದ್ದಮೆಗಳನ್ನು ಮುಂದುವರಿಸಲು ಅವಕಾಶ ಮಾಡಿಕೊಟ್ಟ ತೀರ್ಪಿನ ವಿರುದ್ಧದ ಫಿಜರ್‌ನ ಮನವಿಯನ್ನು ನಿರಾಕರಿಸಿತು.
GMO ವೈರಸ್‌ನ ವಿರುದ್ಧದ ಮೊಕದ್ದಮೆ
ತಾನು ಫಿಜರ್‌ಗಾಗಿ ಕೆಲಸ ಮಾಡುವಾಗ ತಳಿವಿಜ್ಞಾನದ ಪ್ರಕಾರ ಮಾರ್ಪಡಿಸಿದ ವೈರಸ್‌ನಿಂದ ಪ್ರಭಾವಕ್ಕೆ ಒಳಗಾಗಿದ್ದೇನೆಂದು ಒಬ್ಬಾಕೆ ವಿಜ್ಞಾನಿ ದೂರಿದ್ದಾಳೆ. ಆಕೆಯ ಫೆಡರಲ್‌ ಮೊಕದ್ದಮೆಯಲ್ಲಿ ತಾನು ಫಿಜರ್‌-ರೂಪಿಸಿದ ವೈರಸ್‌ನಿಂದ ಶಕ್ತಿಹೀನಳಾಗಿದ್ದೇನೆಂದು ಹೇಳಿದ್ದಾಳೆ. "ಡೀಪ್ ರಿವರ್‌ನ ಮ್ಯಾಕ್‌ಕ್ಲೇನ್, ಆಕೆ ೨೦೦೨ ಅಥವಾ ೨೦೦೩ರಲ್ಲಿ ಫಿಜರ್‌ನ ಮಾಜಿ ಸಹೋದ್ಯೋಗಿಯಾಗಿ ಕೆಲಸ ಮಾಡುವುದರಿಂದ ಹಿಡಿದು ಲೆಂಟಿ‌ವೈರಸ್‌ಅನ್ನು ರೂಪಿಸುವವಳಾಗುವವರೆಗೆ ಅಲಕ್ಷ್ಯದಿಂದ ತನ್ನನ್ನು ತಾನು ಒಡ್ಡಿಕೊಂಡಿದ್ದಳು ಎಂದು ಸಂಶಯವನ್ನು ವ್ಯಕ್ತಪಡಿಸಿದ್ದಾನೆ, ಈ ವೈರಸ್ ಪ್ರತಿರಕ್ಷಣ ಕೊರತೆಯ ರೋಗಲಕ್ಷಣ ಅಥವಾ AIDS ಗೆ ಕಾರಣವಾಗುವ ವೈರಸ್ ಆಗಿದೆ."
ಬ್ಲೂ ಕ್ರಾಸ್ ಬ್ಲೂ ಶೀಲ್ಡ್ ಮೊಕದ್ದಮೆ
ಆರೋಗ್ಯ ರಕ್ಷಣಾ ಕಂಪನಿ ಬ್ಲೂ ಕ್ರಾಸ್ ಬ್ಲೂ ಶೀಲ್ಡ್ (BCBS) ಅದರ ಔಷಧಿಗಳಾದ ಬೆಕ್ಸ್ಟ್ರಾ, ಗಿಯೊಡಾನ್‌ ಮತ್ತು ಲಿರಿಕಾವನ್ನು ಅಕ್ರಮವಾಗಿ ಮಾರಾಟ ಮಾಡಿದುದಕ್ಕಾಗಿ ಫಿಜರ್‌ನ ವಿರುದ್ಧ ಮೊಕದ್ದಮೆಯೊಂದನ್ನು ಹೂಡಿತು. ಫಿಜರ್‌ ಔಷಧಿಗಳನ್ನು ಸೂಚಿಸುವಂತೆ ವೈದ್ಯರಿಗೆ ತಪ್ಪು ರೀತಿಯಲ್ಲಿ ಮನವೊಪ್ಪಿಸುತ್ತದೆ ಮತ್ತು "ಲಂಚ"ಗಳನ್ನು ನೀಡುತ್ತದೆಂದು BCB ವರದಿ ಮಾಡಿದೆ. ಫಿಯರ್ಸ್‌ಫಾರ್ಮ ಹೀಗೆಂದು ವರದಿ ಮಾಡಿದೆ - ಮೊಕದ್ದಮೆಯ ಪ್ರಕಾರ, ಈ ಔಷಧಿತಯಾರಕ ಕಂಪನಿಯು ಲೇಬಲ್-‌ಇಲ್ಲದ ಬಳಕೆಗಳಿಗಾಗಿ ಅಂತಹ ತಪ್ಪುದಾರಿಗೆಳೆಯುವ ಕಾರ್ಯಗಳನ್ನು ನಿರ್ವಹಿಸಿದ್ದು ಮಾತ್ರವಲ್ಲದೆ, ವೈದ್ಯರನ್ನು ಕ್ಯಾರಿಬಿಯನ್ ವಿಹಾರ ಪ್ರವಾಸಕ್ಕೆ ಕಳುಹಿಸಿತು ಮತ್ತು ಬೆಕ್ಸ್ಟ್ರಾ ಬಗೆಗಿನ ಭಾಷಣವನ್ನು ಕೇಳಿದುದಕ್ಕಾಗಿ ಅವರಿಗೆ $೨,೦೦೦ ಸಂಭಾವನೆಯನ್ನು ನೀಡಿತು. ೫,೦೦೦ಕ್ಕಿಂತಲೂ ಹೆಚ್ಚು ಆರೋಗ್ಯ-ರಕ್ಷಣಾ ವೃತ್ತಿಪರರಿಗೆ ಬಹಮಾಸ್, ವರ್ಜಿನ್ ದ್ವೀಪ ಮತ್ತು U.S.ನಾದ್ಯಂತದ ಸಭೆಗಳಲ್ಲಿ ಮನರಂಜನೆ ನೀಡಲಾಯಿತು." ಫಿಜರ್‌ ಅಂತಹುದೇ ಅನೇಕ ಕೇಸುಗಳನ್ನು ಎದುರಿಸಿತು, ಇದನ್ನು ಅದು US ಫೆಡರಲ್‌ ಸರ್ಕಾರ ಮತ್ತು ೪೦ US ರಾಜ್ಯಗಳೊಂದಿಗೆ ಪರಿಹರಿಸಿಕೊಂಡಿತು. ಫಿಜರ್‌ ಈ ಆಪಾದನೆಗಳನ್ನು ತಳ್ಳಿಹಾಕುತ್ತದೆ.
ವ್ಯೆತ್‌ನ ರಾಪಮುನೆ
ಫಿಜರ್‌ ಮಾಲಿಕತ್ವ ಪಡೆದುಕೊಂಡ ವ್ಯೆತ್‌ನ ವಿರುದ್ಧ ಆ ಕಂಪನಿಯು ಅಕ್ರಮವಾಗಿ ಅದರ ಔಷಧಿ ರಾಪಮುನೆಯನ್ನು ಮಾರಾಟ ಮಾಡುತ್ತಿದೆಯೆಂದು ೨೦೦೫ರಲ್ಲಿ ಒಂದು "ವಿಸಿಲ್-ಬ್ಲೋವರ್ ಮೊಕದ್ದಮೆ"ಯನ್ನು ಹೂಡಲಾಯಿತು. ಲೇಬಲ್-‌ಇಲ್ಲದ ಔಷಧಿಯ ಮಾರಾಟಕ್ಕಾಗಿ, ರಾಪಮುನೆಯನ್ನು ಹೆಚ್ಚಿನ ಪ್ರಮಾಣದಲ್ಲಿ ಮಾರಾಟ ಮಾಡಲು ವೈದ್ಯಕೀಯ ಕೇಂದ್ರಗಳು ಮತ್ತು ವಿಶೇಷ ವೈದ್ಯರನ್ನು ಗುರಿಯಾಗಿಸಿಕೊಂಡಿದುದಕ್ಕಾಗಿ, ಪ್ರಸ್ತುತದ ಅಂಗ-ಕಸಿ-ಮಾಡಿದ-ರೋಗಿಗಳು ಅವರ ಪ್ರಸ್ತುತದ ಔಷಧಿಗಳನ್ನು ಬದಲಾಯಿಸಿ ರಾಪಮುನೆಯನ್ನು ಸೇವಿಸುವಂತೆ ಮಾಡಲು ಪ್ರಯತ್ನಿಸಿದುದಕ್ಕಾಗಿ ಮತ್ತು ನಿರ್ದಿಷ್ಟವಾಗಿ ಆಫ್ರಿಕನ್-ಅಮೆರಿಕನ್ನರನ್ನು ಗುರಿಮಾಡಿದುದಕ್ಕಾಗಿ ವ್ಯೆತ್ಅನ್ನು ಈ ಮೊಕದ್ದಮೆಯಲ್ಲಿ ಗುರಿಪಡಿಸಲಾಯಿತು. ವಿಸಿಲ್-ಬ್ಲೋವರ್‌ಗಳ ಪ್ರಕಾರ, ವ್ಯೆತ್ ಔಷಧಿಗಳನ್ನು ಸೂಚಿಸಲು ಲಂಚಗಳನ್ನು ಕೊಡುಗೆಗಳು, ದಾನ ಮತ್ತು ಇತರ ಹಣದ ರೂಪದಲ್ಲಿ ನೀಡುವುದರೊಂದಿಗೆ ವೈದ್ಯರು ಮತ್ತು ಆಸ್ಪತ್ರೆಗಳನ್ನೂ ಒದಗಿಸಿತು. ಎಡೋಲ್ಫಸ್ ಟೌನ್ಸ್ ಪ್ರಾತಿನಿಧ್ಯದ US ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ಕಮಿಟಿಯು ಪ್ರಸ್ತುತ ಈ ನಿಂದನೆಗಳಿಗಾಗಿ ಫಿಜರ್‌ಅನ್ನು ತನಿಖೆಗೆ ಮಾಡುತ್ತಿದೆ.
ಸಂಶೋಧನೆ ಮತ್ತು ಅಭಿವೃದ್ಧಿ
೨೦೦೭ರಲ್ಲಿ ಸಂಶೋಧನೆ ಮತ್ತು ಅಭಿವೃದ್ಧಿಗಾಗಿ (R&D) ಸುಮಾರು $೮.೧ ಶತಕೋಟಿಯನ್ನು ಖರ್ಚು ಮಾಡುವುದರೊಂದಿಗೆ, ಫಿಜರ್‌ ಈ ಉದ್ಯಮದ ಅತ್ಯಂತ ದೊಡ್ಡ ಔಷಧಿಯ R&D ಸಂಸ್ಥೆಯಾಗಿದೆ : ಫಿಜರ್‌ ಗ್ಲೋಬಲ್ ರಿಸರ್ಚ್ ಆಂಡ್ ಡೆವಲಪ್ಮೆಂಟ್.
೨೦೦೭ರಲ್ಲಿ, ಫಿಜರ್ ೨೦೦೮ರ ಮಧ್ಯದಿಂದ ಕೊನೆಯೊಳಗೆ ರಿಂಗಸ್ಕಿಡ್ಡಿ ಕೊ. ಕಾರ್ಕ್ ಐರ್ಲ್ಯಾಂಡ್‌ನ ಲೌಘ್‌ಬೆಗ್‌ನಲ್ಲಿರುವ ಲೌಘ್‌ಬೆಗ್‌ API ಕೇಂದ್ರವನ್ನು ಮುಚ್ಚುವ ಅಥವಾ ಮಾರಾಟ ಮಾಡುವ ಯೋಜನೆಯನ್ನು ಹೊಂದಿದೆಯೆಂದು ಪ್ರಕಟಿಸಿತು.
೨೦೦೭ರಲ್ಲಿ, ಫಿಜರ್‌ ೨೦೦೮ರ ಅಂತ್ಯದೊಳಗೆ ಆನ್ ಆರ್ಬರ್, ನಗೋಯ ಮತ್ತು ಆಂಬಾಯ್ಸ್ ಸಂಶೋಧನಾ ಕೇಂದ್ರಗಳನ್ನು ಸಂಪೂರ್ಣವಾಗಿ ಮುಚ್ಚಿ, ಇತ್ತೀಚಿನ ವರ್ಷಗಳಲ್ಲಿ ದಶಲಕ್ಷ ಡಾಲರ್‌ಗಳಷ್ಟು ಹೆಚ್ಚಳವನ್ನುಂಟುಮಾಡಿದ $೩೦೦-ದಶಲಕ್ಷ ಡಾಲರ್ ಮಿಚಿಗನ್ ಕೇಂದ್ರವನ್ನು ನಿಷ್ಕ್ರಿಯಗೊಳಿಸುವ ಮತ್ತು ೨,೧೬೦ ಉದ್ಯೋಗಗಳನ್ನು ವಿಸರ್ಜಿಸುವ ಯೋಜನೆಯನ್ನು ಘೋಷಿಸಿತು.
ಅಭಿವೃದ್ಧಿಯಲ್ಲಿರುವ ಔಷಧಿಗಳು:
ಪರಿಸರದ ದಾಖಲೆ/ಮಾಹಿತಿಗಳು
EPA ಯ ಪ್ರಕಾರ, ಫಿಜರ್‌ ಅಮೆರಿಕಾದ ಪ್ರಮುಖ ಹತ್ತು ಕಂಪನಿಗಳಲ್ಲಿ ಒಂದಾಗಿದ್ದು, ಅತಿ ಹೆಚ್ಚು ಮೂಲಗಳನ್ನು ಹೊಂದಿದೆ. ಕನೆಕ್ಟಿಕಟ್‌ನ ಗ್ರೋಟನ್‌ನಲ್ಲಿರುವ ಫಿಜರ್‌ನ ಕೇಂದ್ರದ ಹತ್ತಿರ CT ಯ ಲೆಡ್ಯಾರ್ಡ್‌ನಲ್ಲಿರುವ ಒಂದು ತ್ಯಾಜ್ಯ ವಸ್ತುಗಳನ್ನು ಭೂಮಿಯೊಳಕ್ಕೆ ಹೂತುಹಾಕುವ ಜಾಗ ಮತ್ತು ಎರಡು ಬೇಡದ ನೀರಿನ ಲಗೂನುಗಳು ಆ ಪ್ರದೇಶದ ಅಂತರ್ಜಲವನ್ನು ಕಲುಷಿತಗೊಳಿಸುವ ಮೂಲವಾಗಿವೆ. ಕನೆಕ್ಟಿಕಟ್‌ನ ಪರಿಸರ ಸಂರಕ್ಷಣಾ ವಿಭಾಗದ (CT DEP) ಪ್ರಕಾರ, ಫಿಜರ್‌ ಪ್ರದೇಶವು CT DEP ಸೈಟ್ ರೆಮೆಡಿಯೇಶನ್ ಯೋಜನೆಯಡಿಯಲ್ಲಿ ಸಕ್ರಿಯವಾಗಿದೆ. ೨೦೦೨ರ ಜೂನ್‌ನಲ್ಲಿ, ಗ್ರೋಟನ್‌ ಕೇಂದ್ರದಲ್ಲಿನ ರಾಸಾಯನಿಕ ಸ್ಫೋಟವು ಏಳು ಮಂದಿಗೆ ಹಾನಿಯನ್ನುಂಟುಮಾಡಿತು ಮತ್ತು ಸುತ್ತಮುತ್ತಲ ಪ್ರದೇಶದ ಸುಮಾರು ೧೦೦ ಮನೆಗಳು ತೆರವುಗೊಳ್ಳಲು ಕಾರಣವಾಯಿತು. ಫಿಜರ್‌ ಕಾಂಪಿಟೀಟಿವ್ ಎಂಟರ್‌ಪ್ರೈಸ್ ಇನ್‌ಸ್ಟಿಟ್ಯೂಟ್‌ಗೆ‌ ಬಂಡವಾಳ ಒದಗಿಸಿದೆ.
ಉದ್ಯೋಗ ಮತ್ತು ವೈವಿಧ್ಯತೆ
ಫಿಜರ್‌ ೨೦೦೪ರಲ್ಲಿ ವರದಿಯ ನಾಲ್ಕನೇ ವರ್ಷದಲ್ಲಿ ಹ್ಯೂಮನ್ ರೈಟ್ಸ್ ಕಾಂಪೇನ್‌ನಿಂದ ಪ್ರಕಟವಾದ ಕಾರ್ಪೊರೇಟ್ ಇಕ್ವ್ಯಾಲಿಟಿ ಇಂಡೆಕ್ಸ್‌ನಲ್ಲಿ ೧೦೦% ರೇಟಿಂಗ್ ಪಡೆಯಿತು. ೨೦೦೭ರಲ್ಲಿ, ಮ್ಯಾಕ್ಲೀನ್ಸ್ ನಿಯತಕಾಲಿಕದಲ್ಲಿ ಪ್ರಕಟವಾದಂತೆ ಫಿಜರ್‌ನ ಕೆನಡಾದ ವಿಭಾಗವು ಕೆನಡಾದ ಪ್ರಮುಖ ೧೦೦ ಉದ್ಯೋಗ-ನೀಡುವ ಸಂಸ್ಥೆಗಳಲ್ಲಿ ಒಂದೆಂಬ ಹೆಸರು ಪಡೆಯಿತು. ಇದು ಈ ಗೌರವವನ್ನು ಪಡೆದ ಏಕೈಕ ಸಂಶೋಧನಾ-ಆಧಾರಿತ ಔಷಧವಸ್ತುಗಳ ಕಂಪನಿಯಾಗಿದೆ. ೨೦೦೮ರಲ್ಲಿ, US ಕಾರ್ಮಿಕರ ಬದಲಿಗೆ H-೧b ಅತಿಥಿ ಕೆಲಸಗಾರರನ್ನು ನೇಮಿಸಿದ ಫಿಜರ್‌ನ ಕಾರ್ಯರೀತಿಯ ಬಗ್ಗೆ ಕಾಂಗ್ರೆಸ್ಸಿನ ಸದಸ್ಯರು ನಡೆಸಿದ ವಿಚಾರಣೆಯಗಳನ್ನೂ ಒಳಗೊಂಡಂತೆ ಅನೇಕ ವಿವಾದಗಳಿದ್ದವು.
AIDS ತೊಡಕು
ಫಿಜರ್‌ ಡಿಫ್ಲುಕ್ಯಾನ್ (ಜಾತಿವಿಶಿಷ್ಟ ಹೆಸರು ಫ್ಲುಕೊನಜೋಲ್) ಔಷಧಿಗೆ ಸಂಬಂಧಿಸಿದ ವಿವಾದಗಳಲ್ಲಿ ಸಿಕ್ಕಿಕೊಂಡಿತ್ತು. ೧೯೯೮ರಲ್ಲಿ ಥೈ ಸಾರ್ವಜನಿಕ ಆರೋಗ್ಯ ಗುಂಪುಗಳ ಕಾರ್ಯಾಚರಣೆಯೊಂದು ಥೈಲೆಂಡ್‌ನಲ್ಲಿ ಫ್ಲುಕೊನಜೋಲ್ಅನ್ನು ಮಾರಾಟ ಮಾಡುವಲ್ಲಿನ ಫಿಜರ್‌ನ ಏಕಸ್ವಾಮ್ಯವನ್ನು ತೆಗೆದುಹಾಕಿತು ಮತ್ತು ಈ ಶಿಲೀಂಧ್ರ-ವಿರೋಧಿ ಔಷಧಿಯ ಬೆಲೆಯು ಒಂಬತ್ತು ತಿಂಗಳಲ್ಲಿ ೨೦೦ ಬ್ಯಾಹ್ಟ್‌ನಿಂದ ೬.೫ ಬ್ಯಾಹ್ಟ್‌ಗೆ ಇಳಿಯಿತು, ಇದು AIDS ರೋಗಿಗಳು ಅತಿ ಸುಲಭದಲ್ಲಿ ಈ ಔಷಧಿಯನ್ನು ಪಡೆಯುವಂತೆ ಮಾಡಿತು. ಈ ಔಷಧಿಯ ಮೇಲೆ ಫಿಜರ್‌ ಪೇಟೆಂಟ್‌ಗೆ ಕಡ್ಡಾಯ ಪರವಾನಗಿಗಾಗಿ ಒತ್ತಡವನ್ನು ಎದುರಿಸಿದ ಫಿಜರ್‌ ನಂತರ ಆಫ್ರಿಕಾದಲ್ಲಿ ಈ ಔಷಧಿಯು ಸೀಮಿತ ಪ್ರಮಾಣದಲ್ಲಿ ಲಭ್ಯವಾಗುವ ಯೋಜನೆಯನ್ನು ರೂಪಿಸಿತು. "ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ೪೬ ಪ್ರತಿಶತದಷ್ಟು ಹೊಸ HIV/AIDS ರೋಗಿಗಳು ದಕ್ಷಿಣದಲ್ಲಿ ಕಂಡುಬರುತ್ತಾರೆ. ೨೦೦೩–೨೦೦೬ರಲ್ಲಿ ಫಿಜರ್‌ ಫೌಂಡೇಶನ್ ೨೩ ಹೊಸ HIV/AIDS ತಡೆಗಟ್ಟುವ ಯೋಜನೆಗಳಿಗೆ ಬಂಡವಾಳ ಒದಗಿಸಿತು ಮತ್ತು ಸಮುದಾಯ-ಆಧಾರಿತ ಸಂಘಟನೆಗಳ ಸಮುದಾಯಗಳನ್ನು ತಲುಪುವ ಮತ್ತು ಅವುಗಳಿಗೆ ಸೇವೆ ಸಲ್ಲಿಸುವ ಸಾಮರ್ಥ್ಯವನ್ನು ಬಲಪಡಿಸಿತು." ೨೦೦೩ರಲ್ಲಿ, ಫಿಜರ್‌ ದಕ್ಷಿಣದ HIV/AIDS ತಡೆಗಟ್ಟುವ ಕಾರ್ಯಾಚರಣೆಯನ್ನು ಬೆಂಬಲಿಸಲು $೩ ದಶಲಕ್ಷದಷ್ಟು ಹಣವನ್ನು ನೀಡಿತು.
ಆದರೆ ಫಿಜರ್‌ ಅದರ AIDS ಔಷಧಿಯನ್ನು ಪರೀಕ್ಷಿಸುವ ವಿಧಾನದ ಬಗ್ಗೆ ಟೀಕೆಗಳಿವೆ. "೩೧ ಯುರೋಪಿಯನ್ ರಾಷ್ಟ್ರಗಳ ಕಾರ್ಯಾಚರಣೆಗಳ ಸಂಗ್ರಹ ಯರೋಪಿಯನ್ AIDS ಟ್ರೀಟ್ಮೆಂಟ್ ಗ್ರೂಪ್ (EATG), ಫಿಜರ್‌ನ CCR೫ ಪ್ರತಿರೋಧಕ ಮರವಿರಾಕ್‌ನ (ಹಿಂದೆ UK-೪೨೭,೮೫೭ ಎಂದು ಕರೆಯಲಾಗುತ್ತಿತ್ತು) ಪರೀಕ್ಷೆಯ ವಿನ್ಯಾಸವು HIV ಸೋಂಕನ್ನು ಹೊಂದಿರುವವರನ್ನು ಅನಾವಶ್ಯಕವಾಗಿ AIDS ವೃದ್ಧಿಯಾಗುವ ಅಪಾಯದಲ್ಲಿ ಹಾಕುತ್ತದೆಂದು ಹೇಳಿದೆ."
೨೦೦೭ರ ಜೂನ್ ೨೦ರಂದು, ಮರವಿರಾಕ್ FDA ಸಲಹಾ ಮಂಡಳಿಯಿಂದ ಅಂಗೀಕಾರದ ಪತ್ರವನ್ನು ಪಡೆಯಿತು. ಆ ಪತ್ರವು ಹೊಸ HIV ಸಂಯುಕ್ತದ ಚುರುಕುಗೊಳಿಸುವ ಪರಿಶೀಲನೆಯ ಉತ್ಪನ್ನವಾಗಿತ್ತು.
೨೦೦೧ರಲ್ಲಿ ಫಿಜರ್,‌ AIDS ಔಷಧಿ ನೆಲ್ಫಿನಾವಿರ್‌ನ ಮೇಲಿನ ಪೇಟೆಂಟ್‌ಗಾಗಿ ಕಡ್ಡಾಯ ಪರವಾನಗಿಯನ್ನು ಹೊರಡಿಸುವುದರ ವಿರುದ್ಧ ಬ್ರೆಜಿಲ್ ಸರ್ಕಾರದ ಮೇಲೆ ಒತ್ತಡ ಹೇರುವಂತೆ U.S. ಸರ್ಕಾರವನ್ನು ಕೇಳಿತು.
ಬಾಹ್ಯ ಕೊಂಡಿಗಳು
ವರ್ಗ:ಫಿಜರ್‌ ವರ್ಗ:ನ್ಯೂಯಾರ್ಕ್ ನಗರದಲ್ಲಿ ಮೂಲವನ್ನು ಹೊಂದಿರುವ ಕಂಪನಿಗಳು ವರ್ಗ:ನ್ಯೂಯಾರ್ಕ್‌ ಸ್ಟಾಕ್ ಎಕ್ಸ್‌ಚೇಂಜ್‌ನಲ್ಲಿ ಪಟ್ಟಿಮಾಡಿದ ಕಂಪನಿಗಳು ವರ್ಗ:ಡೌ ಜೋನ್ಸ್ ಇಂಡಸ್ಟ್ರಿಯಲ್ ಆವರೇಜ್ ವರ್ಗ:ಬಹುರಾಷ್ಟ್ರೀಯ ಕಂಪನಿಗಳು ವರ್ಗ:ಅಮೆರಿಕ ಸಂಯುಕ್ತ ಸಂಸ್ಥಾನದ ಔಷಧೀಯ ಕಂಪನಿಗಳು ವರ್ಗ:1849ರಲ್ಲಿ ಸ್ಥಾಪನೆಯಾದ ಕಂಪನಿಗಳು ವರ್ಗ:ಕಾರ್ಪೊರೇಟ್ ಅಪರಾಧ ವರ್ಗ:ಪ್ರಾಯೋಗಿಕ ಪ್ರಯೋಗಗಳು ವರ್ಗ:ಉದ್ಯಮ
ಸಾವಳಗಿ
ಸಾವಳಗಿ ಒಂದು ಗ್ರಾಮ ಹಾಗೂ ಪಟ್ಟಣ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ. ಸಾವಳಗಿ ಗ್ರಾಮವು ಜಿಲ್ಲಾ ಕೇಂದ್ರ ಬಾಗಲಕೋಟದಿಂದ ಸುಮಾರು ೧೦೦ ಕಿ. ಮಿ. ದೂರ ಇದೆ. ಪ್ರತಿ ಶನಿವಾರ ಸಂತೆ ನಡೆಯುತ್ತದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16°33'40.6"N ಉತ್ತರ ಅಕ್ಷಾಂಶ ಮತ್ತು 75°32'13.9"E ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ(2011) ಸುಮಾರು 12,506 ಇದೆ. ಅದರಲ್ಲಿ 6,486 ಪುರುಷರು ಮತ್ತು 6, 020 ಮಹಿಳೆಯರು ಇದ್ದಾರೆ.
ಆಹಾರ (ಖಾದ್ಯ)
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರು ಲಭ್ಯವಿರುತ್ತದೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮ ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ ಮತ್ತು ಮೊಹರಮ ಹೆಜ್ಜೆ ಕುಣಿತದ ಪದ ಮುಂತಾದವುಗಳು ಗ್ರಾಮದ ಕಲೆಯಾಗಿದೆ.
ಗೀಗೀಪದಗಳ ಕಲಾವಿದೆಯಾದ ಹಣಮವ್ವ ಹಂಗರಗಿ ಹಾಗೂ ಡೋಳ್ಳಿನ ಪದಗಳ ಕಲಾವಿದರಾದ ಅಪ್ಪಣ್ಣ ತೇಲಿ ಪ್ರಮುಖರಾಗಿದ್ದಾರೆ
ಧರ್ಮಗಳು
ಗ್ರಾಮದಲ್ಲಿ ಹಿಂದೂ, ಮುಸ್ಲಿಂ ಮತ್ತು ಜೈನ ಧರ್ಮದ ಜನರಿದ್ದಾರೆ.
ಹಬ್ಬಗಳು
ಪ್ರತಿವರ್ಷ ಮಹಾಲಕ್ಷ್ಮಿ ಜಾತ್ರೆ, ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಅಮೋಘ ಸಿದ್ದೇಶ್ವರ ಮೂರು ವರ್ಷಗಳಿಗೆ ಒಮ್ಮೆ ನಡೆಯುವ ಕಾಂಡ ಬಹು ಪ್ರಸಿದ್ಧಿ ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಕಾಲುವೆಗಳು
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಏತ ನೀರಾವರಿ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಬೆಳೆಗಳು
ಆಹಾರ ಬೆಳೆಗಳು
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ದಾಳಿಂಬೆ, ನಿಂಬೆ, ಕಬ್ಬು, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಆರ್ಥಿಕತೆ
ಫಲವತ್ತಾದ ಭೂಮಿ ಹಾಗೂ ನೀರಾವರಿಯಿಂದಗಿ ಗ್ರಾಮದ ಆರ್ಥಿಕತೆ ಹಾಗೂ ಹಣಕಾಸಿನ ಸ್ಥಿತಿ ಉತ್ತಮವಾಗಿದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 67%. ಅದರಲ್ಲಿ 75% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಗಂಡು ಮಕ್ಕಳ ಪ್ರಾಥಮಿಕ ಶಾಲೆ, ಸರಕಾರಿ ಹಿರಿಯ ಹೆಣ್ಣು ಮಕ್ಕಳ ಪ್ರಾಥಮಿಕ ಶಾಲೆ ಹಾಗೂ ಸರಕಾರಿ ಹಿರಿಯ ಉರ್ದು ಪ್ರಾಥಮಿಕ ಶಾಲೆಗಳು ಇವೆ.ಅದರಂತೆ ಬಿ ಎಲ್ ಡಿ ಈ ಎ ಪ್ರೌಡ ಶಾಲೆ, ಬಿ ಎಲ್ ಡಿ ಈ ಎ ಪದವಿಪೂರ್ವ ಕಲಾ ಮಹಾವಿದ್ಯಾಲಯ,ಸರ್ಕಾರಿ ಕಲಾ ಮಹಾವಿದ್ಯಾಲಯ, ಕೈಗಾರಿಕಾ ತರಬೇತಿ ಕೇಂದ್ರಗಳು ಒಳ್ಳೆಯ  ಶಿಕ್ಷಣ ನೀಡುತ್ತಿವೆ.
ಕೈಗಾರಿಕೆಗಳು
ಗ್ರಾಮದ ಸಮೀಪದಲ್ಲಿ ಜಮಖಂಡಿ ಸಕ್ಕರೆ ಕಾರ್ಖಾನೆ ಸ್ಥಾಪನೆಯಾಗಿದೆ.
ಕುಡಿಯುವ ನೀರಿನ ಶುದ್ಧಿಕರಣ ಘಟಕ
ಗ್ರಾಮದ ಹತ್ತಿರ ಕುಡಿಯುವ ನೀರಿನ ಶುದ್ಧಿಕರಣ ಘಟಕಯಿದೆ.